ENSI ttaano ze zigenda okukiikirira Afrika mu World Cup e Russia. Nigeria, Misiri, Senegal, Tunisia ne Morocco ze zikiikiridde Afrika naye ekibuuzo kiri nti ssita wa nsi ki anaasinga okwaka? GERALD KIKULWE abakukubiddemu ttooci;\n1. Mohamed Salah (Misiri); Ono y’alina engule y’omuzannyi w’Afrika ow’omwaka, ye muzannyi eyasinze mu Premier ate nga era ye yasinze okuteeba. Buli muntu alinze alabe oba ffoomu kw’azannyidde Premier gy’anaaleeta mu World Cup. Ssita wa Liverpool ono yagituusizza ne ku fayinolo ya Champions League gy’ebadde emaze emyaka 11 nga tetuukako. Si Misiri yokka wabula Afrika n’ensi yonna etunuulidde Salah okulaba ng’ayaka kuba bamutunuulidde okusitukira mu ngule y’omuzannyi w’ensi yonna. Yaakateebera Liverpool ggoolo 43 mu mipiira 51 sizoni eno ate Misiri bwe yali mu z’okusunsulamu, yabateebera 5.\n2. Sadio Mane 26 (Senegal); Azannyidde Liverpool sizoni bbiri okuva bwe baamugula mu Southampton era olw’omutindo gw’abaddeko sizoni eno, bamusuubira n’okuguleeta ne mu World Cup. Wadde Mane sizoni ewedde yalemwa okuwangulira eggwanga lye ekikopo ky’Afrika, bannansi bamutunuulidde ng’omununuzi agenda okukola ebyamagero e Russia. Waliwo abamulabira mu kifaananyi kya El Hadji Diouf eyakola erinnya mu World Cup ya 2002. Mane amaze okukasa ensi nti muzannyi mulungi era ggoolo 19 ze yaakateeba sizoni eno, kw’ayagala okwongereza eza World Cup.\n3. Victor Moses (Nigeria); Ssita wa Chelsea ono alina obumanyirivu ku y’eggwanga era yabawangulira eky’Afrika mu 2013. Y’omu ku bazannyi Nigeria b’egenda okwesigamako e Russia. Wadde nga mu Chelsea batera kumuzannyisa mu kisenge, bwe bamuwa ennamba z’omu maaso ku y’eggwanga akola bulungi era omutendesi we Gernot Rohr amulinamu obwesige. Yalondeddwa ng'omuzannyi asinze mu 2017/18 e Nigeria. Ey’eggwanga agizannyidde emipiira 29 n’agiteebera ggoolo 11.\n4. Mehdi Benatia (Morocco); Omuzibizi wa Juventus ono yali mpagiruwaga ku ya Morocco. Y’omu ku baateeba ggoolo ezaabayisaawo bwe baali bakuba Ivory Coast (2-0) ne bayitamu omulundi ogusoose mu myaka 20. Obumanyirivu bwe mu kisenge, busuubirwa okwesigamwako ennyo okutangira ggoolo okunywa. Obumanyirivu bwe yakozesa Morocco n’etateebwamu mu z’okusunsulamu, bamulinamu essuubi nti ajja kubeera lwazi ne mu World Cup e Russia.\n5. Youssef Msakni (Tunisia); Ono ayinza okuba nga tamanyiddwa nnyo eri abawagizi naye ali ku ffoomu mu Al-Duhail eya Qatar gy’azannyira. Yakuba ggoolo ssatu mu mupiira gumu Tunisia bwe yali ewangula Guinea, omupiira ogwagizza mu kibalo. Ateebedde Tunisia ggoolo 16 mu mipiira 9 gye yaakagisambira era ye muteebi kwe basibidde olukoba okunyeenya obutimba mu World Cup yaabwe esoose okuva 2006 bwe baali e Girimaani.\n6. Alex Iwobi 22 (Nigeria); Omuwuwuttanyi wa Arsenal ono asuubirwa okubeera ow’obulabe singa anaakwatagana ne banne. Omutendesi Rohr yamwogeddeko ng’omu ku bazannyi b’alinamu essuubi kuba tatya kutwala mupiira mu maaso nga ttiimu erumba. Yateebera Nigeria ggoolo eyaginywereza mu lwokaano lw’okugenda mu World Cup bwe baali bakuba Zambia (1-0) mu October w’omwaka oguwedde. Yateeba ggoolo bbiri mu gw’omukwano nga Nigeria ekuba Argentina 4-2 n’aweza ggoolo 4 ze yaakateebera eggwanga lye mu mipiira 15.\n7. Achraf Hakimi (Morocco); Musaayimuto wa Real ono ku myaka 20 gy’alina, alaze obukugu era oluusi y’atandika mu ttiimu ya Zidane. Azannye emipiira egy’enjawulo mu liigi ya Spain. Yateeba ggoolo bbiri bwe baali bava mu kibinja okwesogga World Cup. Hakimi azannya nnamba bbiri, baamuzaalira Spain wabula bazadde be bava Morocco era atunuuliddwa nga musaayimuto agenda okwagala okukakasa ensi nti tali mu Madrid lwa nsobi naye omupiira agumanyi.\n8. Keita Baldé Diao 20, (Senegal); Omuwuwuttanyi ono ataddewo omutindo mu Monaco eya Bufalansa. Alina obwangu ku mupiira era abamu bamugeraageranya ku Franck Ribery owa Bayern era omutindo gwe gwawaliriza Monaco okumukansa. Mu Senegal yagiteeberayo emu mu kampeyini y’okwesogga World Cup.\n9. Kalidou Koulibaly (Senegal); Wa myaka 26 nga yazaalibwa Bufalansa nga bazadde be bava mu Senegal. Asobola okuzannya ennamba zonna ez’emabega era mu Napoli oluusi azannya nnamba 4, 5, 3 oba 2.\nBukya Koulibaly yeegatta ku Napoli mu 2014, ayolesezza ekitone, olw’obwongo bw’assa mu kuzibira era tekyewuunyisa nti ttiimu za Premier nnyingi zimutokota. Senegal, gw’esuubira okutandikirako mu kuzimba ekisenge kyayo mu kaweefube w’okukola obulungi mu mpaka zino.\n10. Ayoub El Kaabi (Morocco); Eno ye World Cup ya El Kaabi esoose era bannansi bamutenda bwe yamenye likodi ya Given Singuluma owa Zambia bwe yateebye ggoolo ttaano ezibadde zikyasinze okuteebwa mu CHAN.\nYateebye 9 mu CHAN w’omwaka guno n’ayamba Morocco okwetikka ekikopo. Muteebi wa Botola era omutindo gwe yassaawo mu CHAN gwawaliriza ttiimu nga PSG, Atletico Madrid, Monaco n’endala okussaayo okusaba zimukanse.


Obugwagwa - Perversion\nKubanga obusungu bwa Katonda bubikkulibwa okuva mu ggulu ku butatya Katonda bwonna n'obutaba na butuukirivu obw'abantu abaziyiza amazima mu butaba na butuukirivu; kubanga ebya Katonda ebimanyika birabika eri bo: kubanga Katonda yabibalabisa.Kubanga bibye ebitalabika okuva ku kutonda ensi birabikira ddala nga bitegeererwa ku bitonde, obuyinza bwe obutaggwaawo n'obwakatonda bwe; babeere nga tebalina kya kuwoza:kubanga, bwe baamanya Katonda, ne batamugulumizanga nga Katonda newakubadde okumwebazanga, naye ne bagobereranga ebitaliimu mu mpaka zaabwe, omutima gwabwe omusirusiru ne guzikirizibwa.Bwe beeyita ab'amagezi, so nga baasiruwala,ne bawaanyisa ekitiibwa kya Katonda ataggwaawo okufaanana ekifaananyi ky'omuntu aggwaawo, n'eky'ebibuuka n'eky'ebirina amagulu ana n'eky'ebyewalula.Katonda kyeyava abawaayo eri obugwagwa mu kwegomba kw'emitima gyabwe, okwonoonanga ekitiibwa ky'emibiri gyabwe bokka na bokka:kubanga amazima ga Katonda baagawaanyisaamu obulimba, ne basinzanga ne baweerezanga ekitonde okusinga Omutonzi, eyeebazibwa emirembe n'emirembe, Amiina.Katonda kyeyava abawaaye eri okukwatibwa okw'ensonyi: kubanga abakazi baabwe baawaanyisa ekikolwa kyabwe eky'obuzaaliranwa ne balufuula ekitali kya buzaaliranwa:era n'abasajja bwe batyo, bwe baaleka ekikolwa eky'omukazi eky'obuzaaliranwa, ne baakanga mu kwegomba kwabwe bokka na bokka, abasajja n'abasajja nga bakolagananga ebitasaana, era nga baweebwanga mu bo bokka empeera eyo eyasaanira okwonoona kwabwe.Era nga bwe batakkiriza kubeera ne Katonda mu magezi gaabwe, Katonda yabawaayo eri omwoyo ogutakkirizibwa, okukolanga ebitasaana; -\nmu bigambo by'empisa ez'olubereberye, mmwe okwambula omuntu ow'edda, avunda olw'okwegomba okw'obulimba;era okufuuka abaggya mu mwoyo ogw'ebirowoozo byammwe,okwambala omuntu omuggya, eyatondebwa mu kifaananyi kya Katonda mu butuukirivu ne mu butukuvu obw'amazima.Abaefeeso Ephesians 4:22-24\nEra omusajja bw'anaasulanga n'omusajja, nga bwe yandyebase n'abakazi, bombi nga bakoze eky'omuzizo: tebalemanga kuttibwa; omusaayi gwabwe gunaabanga ku bo. - Leviticus 20:13\nOba temumanyi ng'abatali batuukirivu tebalisikira bwakabaka bwa Katonda? Temulimbibwanga: newakubadde abakaba, newakubadde abasinza ebifaananyi, newakubadde abenzi, newakubadde abafuuka abakazi, newakubadde abalya ebisiyaga,newakubadde ababbi, newakubadde abeegombi, newakubadde abatamiivu, newakubadde abavumi, newakubadde abanyazi, tebalisikira bwakabaka bwa Katonda. Era abamu ku mmwe mwali ng'abo: naye mwanaazibwa, naye mwatukuzibwa, naye mwaweebwa obutuukirivu olw'erinnya lya Mukama waffe Yesu Kristo, n'olw'Omwoyo gwa Katonda waffe. - 1 Abakkolinso 1 Corinthians 6:9-11\nNaye obwenzi n'obugwagwa bwonna n'okwegomba n'okwogerebwa tebyogerebwangako mu mmwe, nga bwe kigwanira abatukuvu - Abaefeeso Ephesians 5:3\nOkufumbiriganwa kwa kitiibwa eri bonna, n'ekitanda kirongoofu; kubanga abakaba n'abenzi Katonda alibasalira omusango. Abaebbulaniya Hebrews 13:4


Beera Bulindaala—Sitaani Ayagala Kukulya! (1 Peetero 5:8) | Ogw’Okusoma\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Krio Latvian Lithuanian Lucholi Luganda Lunda Lunyankore Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Russian Russian Sign Language Sango Serbian Serbian (Roman) Seychelles Creole Shona Sidama Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\nBeera Bulindaala—Sitaani Ayagala Kukulya!\n“Mubeere bulindaala. Omulabe wammwe Sitaani atambulatambula ng’empologoma ewuluguma, ng’anoonya gw’anaalya.”—1 PEET. 5:8.\nSITAANI AKIRAZE ATYA NTI . . .\n1. Nnyonnyola engeri malayika omu gye yafuuka Sitaani.\nMU KUSOOKA yalina enkolagana ennungi ne Yakuwa. Kyokka ekiseera kyatuuka n’atandika okwagala abantu bamusinze. Mu kifo ky’okweggyamu okwegomba okwo okubi, malayika oyo yakuleka ne kukula mu mutima gwe okutuusa lwe kwazaala ekibi. (Yak. 1:14, 15) Malayika oyo amanyiddwa nga Sitaani era “teyanywerera mu mazima.” Yajeemera Yakuwa, bw’atyo n’afuuka “kitaawe w’obulimba.”—Yok. 8:44.\n2, 3. Ebigambo “Sitaani,” “Omulyolyomi,” “omusota,” ne “ogusota ogunene” biraga ki ku mulabe wa Yakuwa asingayo?\n2 Okuva lwe yajeema, Sitaani akyolese kaati nti ye mulabe wa Yakuwa asingayo, era tabangako mukwano gw’abantu. Bayibuli ekozesa ebigambo ebiraga nti Sitaani mubi nnyo. Ekigambo Sitaani kitegeeza “Omuziyiza,” ekiraga nti ekitonde ekyo eky’omwoyo tekiwagira bufuzi bwa Katonda. Mu butuufu, Sitaani tayagalira ddala bufuzi bwa Katonda era akola kyonna ekisoboka okubulwanyisa. Ekintu Sitaani ky’asinga okwagala kwe kulaba ng’obufuzi bwa Yakuwa bukoma.\n3 Mu Okubikkulirwa 12:9, Sitaani ayitibwa Omulyolyomi, ekitegeeza “ayogera eby’obulimba ku mulala.” Sitaani aleese ekivume ku linnya lya Katonda ng’amuyita omulimba. Ebigambo “omusota ogw’edda” bitujjukiza engeri Sitaani gye yakozesaamu omusota mu Adeni okulimbalimba Kaawa. Ebigambo “ogusota ogunene” biraga nti Sitaani mukambwe era mubi nnyo. Ayagala okulemesa ekigendererwa kya Katonda okutuukirira era ayagala okusaanyaawo abantu ba Katonda.\n4. Kiki kye tugenda okulaba mu kitundu kino?\n4 Kya lwatu nti Sitaani ayagala tulekere awo okuba abeesigwa eri Yakuwa. Eyo ye nsonga lwaki Bayibuli etugamba nti: “Mubeere nga mutegeera bulungi, mubeere bulindaala. Omulabe wammwe Sitaani atambulatambula ng’empologoma ewuluguma, ng’anoonya gw’anaalya.” (1 Peet. 5:8) N’olw’ensonga eyo, mu kitundu kino tugenda kulaba ebintu bisatu ebiraga ensonga lwaki tusaanidde okuba obulindaala tuleme kuliibwa Sitaani, omulabe wa Yakuwa era omulabe w’abantu ba Yakuwa.\nSITAANI WA MAANYI\n5, 6. (a) Waayo ebyokulabirako ebiraga nti bamalayika ‘ba maanyi’ nnyo. (b) Lwaki Bayibuli eyogera ku Sitaani ‘ng’oyo aleeta okufa’?\n5 Bamalayika ‘ba maanyi’ nnyo. (Zab. 103:20) Amagezi ge balina n’amaanyi ge balina gasingira wala ag’abantu. Kya lwatu nti bamalayika abeesigwa bakozesa bulungi amaanyi gaabwe. Ng’ekyokulabirako, lumu malayika wa Yakuwa yatta abasirikale ba Bwasuli 185,000 mu kiro kimu, ekintu omuntu omu ky’atasobola kukola era nga n’eggye ly’abantu liyinza obutasobola kukikola. (2 Bassek. 19:35) Ate ku mulundi omulala, malayika yakozesa obukugu n’amaanyi ge okusumulula abatume ba Yesu mu kkomera. Wadde ng’abakuumi baaliwo, tebaalaba malayika ng’aggula enzigi z’ekkomera, n’afulumya abatume, era n’aggalawo enzigi z’ekkomera!—Bik. 5:18-23.\n6 Wadde nga bamalayika abeesigwa bakozesa bulungi amaanyi gaabwe, Sitaani ye akozesa bubi amaanyi ge. Sitaani alina amaanyi mangi! Ebyawandiikibwa bigamba nti Sitaani ye ‘mufuzi w’ensi eno’ era nti ye “katonda ow’enteekateeka y’ebintu eno.” (Yok. 12:31; 2 Kol. 4:4) Ate era Sitaani Omulyolyomi ayogerwako ‘ng’oyo aleeta okufa.’ (Beb. 2:14) Naye ekyo tekitegeeza nti abantu bonna Sitaani abatta butereevu. Sitaani asize omwoyo omubi era ogw’ettemu mu bantu bangi mu nsi eno. Ate era olw’okuba Kaawa yakkiriza obulimba bwa Sitaani era ne Adamu n’ajeemera Katonda, ekibi n’okufa byabuna ku bantu bonna. (Bar. 5:12) N’olwekyo, tekyewuunyisa nti Omulyolyomi ayogerwako ‘ng’oyo aleeta okufa.’ Yesu yagamba nti Sitaani “mussi.” (Yok. 8:44) Mu butuufu, Sitaani mulabe wa maanyi nnyo!\n7. Badayimooni bakiraze batya nti ba maanyi?\n7 Bwe tuziyiza Sitaani, tufuuka balabe be era tufuuka balabe b’abo bonna abali ku ludda lwe abaziyiza obufuzi bwa Katonda. Mu abo mwe muli ne bamalayika abalala abajeemu abayitibwa badayimooni. (Kub. 12:3, 4) Emirundi mingi, badayimooni bakiraze nti balina amaanyi mangi, era babonyaabonyezza abantu bangi. (Mat. 8:28-32; Mak. 5:1-5) N’olwekyo, tusaanidde okukijjukira nti bamalayika abo ababi awamu ‘n’omufuzi wa badayimooni,’ ba maanyi. (Mat. 9:34) Mu butuufu, awatali buyambi bwa Yakuwa, tetusobola kuwangula Sitaani.\nSITAANI MUKAMBWE NNYO\n8. (a) Kiki Sitaani ky’ayagala? (Laba ekifaananyi ku lupapula 9.) (b) Okusinziira ku ebyo by’omanyi, abantu mu nsi boolese batya obukambwe ng’obwa Sitaani?\n8 Omutume Peetero yageraageranya Sitaani ku ‘mpologoma ewuluguma.’ Okusinziira ku kitabo ekimu, ekigambo ky’Oluyonaani ekyavvuunulwa ‘okuwuluguma’ kitegeeza “okukaaba kw’ensolo enkambwe ng’erumwa enjala.” N’olwekyo, ebigambo bya Peetero ebyo biraga nti Sitaani mukambwe nnyo. Wadde ng’ensi yonna eri mu buyinza bwe, Sitaani akyayagala okulya abantu abalala. (1 Yok. 5:19) Abantu b’asinga okwagala okulya be Bakristaayo abaafukibwako amafuta abakyali ku nsi, ne bannaabwe ‘ab’endiga endala.’ (Yok. 10:16; Kub. 12:17) Sitaani ayagala okusaanyaawo abantu ba Yakuwa. Okuyigganyizibwa kw’aleetedde abagoberezi ba Yesu okuviira ddala mu kyasa ekyasooka kulaga bulungi nti Sitaani mukambwe nnyo.\n9, 10. (a) Sitaani yagezaako atya okuziyiza ekigendererwa kya Katonda eri eggwanga lya Isiraeri? (Waayo ebyokulabirako.) (b) Lwaki Sitaani yayagala nnyo okulumba eggwanga lya Isiraeri? (c) Olowooza Omulyolyomi awulira atya ng’omu ku baweereza ba Yakuwa akoze ekibi eky’amaanyi?\n9 Waliwo n’engeri endala Sitaani gy’akiraze nti mukambwe. Empologoma bw’eba erumwa enjala, tesaasira ekyo ky’eba eyagala kulya. Ate n’oluvannyuma lw’okukitta n’okukirya, teyejjusa. Mu ngeri y’emu, Sitaani talaga kisa eri abo b’ayagala okulya. Ng’ekyokulabirako, olowooza Sitaani Omulyolyomi yawuliranga atya buli lwe yalabanga Abaisiraeri nga beenyigidde mu bikolwa eby’obugwenyufu oba nga boolese omululu? Lowooza ku ngeri Sitaani gye yasanyukamu olw’ebizibu eby’amaanyi ebyavaamu oluvannyuma lwa Zimuli okwenyigira mu bikolwa eby’obugwenyufu n’oluvannyuma lwa Gekazi okwoleka omululu?—Kubal. 25:6-8, 14, 15; 2 Bassek. 5:20-27.\nSitaani asanyuka nnyo okulaba ng’omuweereza wa Yakuwa akoze ekibi (Laba akatundu 10)\n10 Waliwo ensonga enkulu lwaki Sitaani yayagala nnyo okulumba eggwanga lya Isiraeri. Mu ggwanga eryo mwe mwali mugenda okuva Masiya eyandibetense Sitaani era n’akiraga nti Yakuwa y’agwanidde okufuga. (Lub. 3:15) Sitaani yali tayagala Baisiraeri kusiimibwa mu maaso ga Katonda, bw’atyo yakola kyonna ekisoboka okubaleetera okwonoona. Sitaani ateekwa okuba nga yasanyuka nnyo okulaba nga Dawudi agudde mu bwenzi era ateekwa okuba nga yasanyuka nnyo okulaba nga Musa alemereddwa okuyingira mu Nsi Ensuubize. Mu butuufu, Sitaani asanyuka nnyo okulaba ng’omu ku baweereza ba Katonda akoze ekibi eky’amaanyi, era ekyo kiyinza okuba nga kye kimu ku bintu Omulyolyomi by’akozesa okusoomooza Yakuwa.—Nge. 27:11.\n11. Kiki ekiyinza okuba nga kyaleetera Sitaani okulumba Saala?\n11 Okusingira ddala Sitaani yalina obukyayi eri olunyiriri Masiya mwe yandiyitidde. Ng’ekyokulabirako, lowooza ku ekyo ekyaliwo oluvannyuma lwa Yakuwa okusuubiza Ibulayimu nti yandimufudde “eggwanga eddene.” (Lub. 12:1-3) Ibulayimu ne Saala bwe baali mu Misiri, Falaawo yalagira batwale Saala ewuwe, ng’ayagala kumufuula mukazi we. Naye Yakuwa yayingira mu nsonga n’ayamba Saala okuva mu mbeera eyo eyali enzibu. (Soma Olubereberye 12:14-20.) Era Isaaka bwe yali anaatera okuzaalibwa, nga Ibulayimu ne Saala bali e Gerali, embeera efaananako ng’eyo yaddamu n’ebaawo. (Lub. 20:1-7) Sitaani ye yali emabega w’embeera ezo? Kijjukire nti Saala yaleka obulamu obulungi obw’omu kibuga Uli n’atandika okubeera mu weema. Kyandiba nti Sitaani yalowooza nti Saala yanditwaliriziddwa eby’obugagga ebyali mu lubiri lwa Falaawo n’olwa Abimereki? Kyandiba nti Sitaani yalowooza nti Saala yandiridde olukwe mu mwami we ne Yakuwa ng’akkiriza okufumbirwa omu ku bakabaka abo bw’atyo n’aba ng’akoze obwenzi? Ekyo Bayibuli tekyogera, naye waliwo ensonga nnyingi eziraga nti Sitaani yandisanyuse nnyo singa Saala yafiirwa enkizo ey’okubeera mu lunyiriri lwa Masiya. Sitaani teyandiwulidde nnaku yonna oluvannyuma lw’okulaba ng’obufumbo bwa Saala, erinnya lye eddungi, awamu n’enkolagana ye ne Yakuwa nga byonoonese. Nga Sitaani mubi nnyo!\n12, 13. (a) Sitaani yayoleka atya obukambwe oluvannyuma lwa Yesu okuzaalibwa? (b) Olowooza Sitaani atunuulira atya abaana abaagala Yakuwa era abafuba okumuweereza?\n12 Yesu yazaalibwa nga wayise emyaka mingi oluvannyuma lw’ekiseera kya Ibulayimu. Olowooza Yesu bwe yali akyali muwere, Sitaani yali amutwala ng’omwana alabika obulungi era asanyusa okutunuulira? Nedda. Sitaani yali akimanyi nti omwana oyo eyali azaaliddwa yali agenda kukula afuuke Masiya eyasuubizibwa. Mu butuufu, Yesu lye zzadde lya Ibulayimu ekkulu, oyo agenda “okuggyawo ebikolwa by’Omulyolyomi.” (1 Yok. 3:8) Olowooza Sitaani yakirowoozanako nti okutta omwana oyo ng’akyali muto kyandibadde kikolwa kya bukambwe nnyo? Nedda. Sitaani talina kisa n’akamu. Eyo ye nsonga lwaki Yesu bwe yali akyali muto Sitaani yabaako ky’akolawo mu bwangu asobole okumutta. Kiki kye yakola?\n13 Kabaka Kerode yasunguwala nnyo ng’abalaguzisa emmunyeenye babuuzizza ebikwata ku ‘kabaka w’Abayudaaya eyali azaaliddwa,’ era yali mumalirivu okumutta. (Mat. 2:1-3, 13) Okusobola okukakasa nti omwana oyo attibwa, yalagira batte abaana bonna ab’obulenzi mu Besirekemu n’ebitundu ebiriraanyeewo abaweza emyaka ebiri n’okukka wansi. (Soma Matayo 2:13-18.) Kyokka Yesu yakuumibwa n’atattibwa. Naye ekyo kiraga ki ku mulabe waffe Sitaani? Kyeyoleka lwatu nti Omulyolyomi tassa kitiibwa mu bulamu bw’abantu. N’abaana tabakwatirwa kisa. Mu butuufu, Sitaani alinga “empologoma ewuluguma.” Bulijjo teweerabiranga nti Sitaani mukambwe nnyo!\n14, 15. Sitaani ‘azibye atya amaaso g’abatakkiriza’?\n14 Engeri yokka Sitaani gy’asobola okukyamya abantu okubaggya ku Yakuwa Katonda kwe kuyitira mu bulimba. (1 Yok. 4:8) Sitaani alimba abantu n’abalemesa ‘okumanya obwetaavu bwabwe obw’eby’omwoyo.’ (Mat. 5:3) Bwe kityo, Sitaani “azibye amaaso [g’abatakkiriza], ekitangaala eky’amawulire amalungi ag’ekitiibwa agakwata ku Kristo ekifaananyi kya Katonda, kireme okubaakira.”—2 Kol. 4:4.\n15 Ekintu Sitaani ky’asinga okukozesa okubuzaabuza abantu ge madiini ag’obulimba. Sitaani kimusanyusa nnyo okulaba ng’abantu basinza abafu, obutonde, ensolo, oba ekintu ekirala kyonna. Akimanyi nti Yakuwa ayagala abantu okumwemalirako! (Kuv. 20:5) Eky’ennaku kiri nti waliwo abantu bangi abalowooza nti basinza Katonda mu ngeri entuufu naye ng’ekituufu kiri nti bagoberera enjigiriza enkyamu n’obulombolombo obutamusanyusa. Embeera gye balimu mbi nnyo, era efaananako ey’abantu Yakuwa be yagamba nti: “Lwaki okuwaayo ebigula olw’ebyo ebitali bya kulya? Lwaki okuteganira ebyo ebitakkutibwa? Mumpulirire ddala nze, mulye ebirungi, obulamu bwammwe busanyukire amasavu.”—Is. 55:2.\n16, 17. (a) Lwaki Yesu yagamba Peetero nti: “Dda ennyuma wange Sitaani”? (b) Sitaani ayinza atya okutulimba ne tulekera awo okuba obulindaala?\n16 Sitaani asobola n’okulimba abaweereza ba Yakuwa abanyiikivu. Ng’ekyokulabirako, lowooza ku ekyo ekyaliwo Yesu bwe yagamba abagoberezi be nti yali anaatera okuttibwa. Nga talina biruubirirwa bibi, Peetero yazza Yesu ebbali n’amugamba nti: “Weesaasire Mukama wange; kino tekirikutuukako n’akatono.” Yesu yamuddamu nti: “Dda ennyuma wange Sitaani!” (Mat. 16:22, 23) Lwaki Yesu yayita Peetero “Sitaani”? Kubanga yali amanyi bulungi ekyo ekyali kinaatera okubaawo. Ekiseera kyali kinaatera okutuuka Yesu okuttibwa, aweeyo obulamu bwe nga ssaddaaka y’ekinunulo era akirage nti Omulyolyomi mulimba. Mu kiseera ekyo ekyali ekikulu ennyo, Yesu yali teyeetaaga ‘kwesaasira.’ Singa Yesu yalekera awo okuba obulindaala, ekyo kyandisanyusizza nnyo Sitaani.\n17 Okuva bwe kiri nti enkomerero eneetera okutuuka, naffe ekiseera kye tulimu kikulu nnyo. Sitaani ayagala tulekere awo okuba obulindaala, ‘twesaasire’ nga twemalira ku kwenoonyeza ebintu mu nsi eno. Ekyo tokikkiriza kukutuukako! ‘Beera bulindaala.’ (Mat. 24:42) Tokkiriza Sitaani kukulimba nti enkomerero ekyali wala nnyo oba nti eyinza n’obutajjira ddala.\n18, 19. (a) Sitaani ayinza atya okutulimbalimba bwe kituuka ku ngeri gye twetunuuliramu? (b) Yakuwa atuyamba atya okusigala nga tuli bulindaala?\n18 Waliwo n’engeri endala Sitaani gy’agezaako okutulimba. Ayagala tulowooze nti Katonda tatwagala era nti tasobola kutusonyiwa nga tukoze ebibi. Naye ekyo si kituufu. Kirowoozeeko: Ddala ani Katonda gw’atayagala? Sitaani. Ate ani Katonda gw’atasobola kusonyiwa? Era Sitaani. Kyokka ffe Bayibuli etugamba nti: “Katonda mutuukirivu tayinza kwerabira mulimu gwammwe n’okwagala kwe mwalaga erinnya lye.” (Beb. 6:10) Yakuwa asiima nnyo ebyo byonna bye tukola okusobola okumusanyusa era okufuba kwaffe okumuweereza si kwa bwereere. (Soma 1 Abakkolinso 15:58.) N’olwekyo, tetusaanidde kukkiriza bulimba bwa Sitaani.\n19 Nga bwe tulabye, Sitaani wa maanyi, mukambwe, era mulimba. Kati olwo tuyinza tutya okulwanyisa omulabe oyo ne tumuwangula? Yakuwa asobola okutuyamba. Ekigambo kye kituyamba ‘okumanya enkwe’ za Sitaani. (2 Kol. 2:11) Bwe tumanya engeri Sitaani gy’abuzaabuzaamu abantu, kitwanguyira okusigala nga tuli bulindaala. Kyokka okumanya obumanya enkwe za Sitaani tekimala. Bayibuli egamba nti: “Muziyizenga Omulyolyomi naye anaabaddukanga.” (Yak. 4:7) Ekitundu ekiddako kijja kwogera ku bintu bisatu bye tulina okwewala bwe tuba ab’okulwanyisa Sitaani ne tumuwangula.


OBULAMU! Ebya Ssegirinya sibirungi, abakulembeze bazzeeyo mu nsikoOBULAMU! Ebya Ssegirinya sibirungi, abakulembeze bazzeeyo mu nsiko\nOBULAMU! Ebya Ssegirinya sibirungi, abakulembeze bazzeeyo mu nsiko okuwaayo ensonga zaabwe\nAbamu ku bakulembeze e Kawempe nga begatiddwako bannadiini nab’emikwano, bazzeeyo mu nsiko ne balomba edduwa, omutonzi okwanukula essaala zaabwe, omubaka wa Moninicipaali y’e Kawempe North Muhammad Ssegirinya ne Allan Ssewanyana owe Makindye West, okugibwako emisango ssaako n’okuyimbulwa.\nSsegirinya ne Ssewanyana nga bali ku limanda ku misango omuli egy’obutemu, obutujju, okuwagira ebikolwa eby’ekitujju n’emisango emirala, kyokka kkooti ekyagaanye okubayimbula nga singa bayimbulwa, bayinza okutataaganya okunoonyereza n’okudduka mu ggwanga.\nWabula mu kulomba edduwa mu nsiko e Makerere, abakulembeze nga bakulembeddwamu Kansala we Wandegeya Thomas Bagonza, agamba nti ensonga za Ssegirinya ne Ssewanyana, zikwasiddwa omutonzi, okutaasa embeera.\nNga bali mu kusaba\nBagonza agamba nti abantu bangi ku ludda oluvuganya bali mu makkomera ku misango egy’enjawulo kyokka kkooti zikyagaanye okubayimbula.\nKigambibwa Ssegirinya ne Ssewanyana balina akakwate ku kitta bantu ekyali e Masaka wakati w’omwezi Ogwomusanvu n’Ogwomunaana, 2021 era abantu abasukka 25 battibwa.\nMu kiseera kino Ssegirinya ali mu ddwaaliro e Luzira erya Murchison Bay ate Ssewanyana ali ku limanda mu kkomera e Kigo.\nSsegirinya ne Ssewanyana mu kkooti e Masaka gye buvuddeko\nOludda oluwaabi nga lukulembeddwamu Richard Birivumbuka lugamba nti, Ssegirinya ne Ssewanyana benyigira mu kutta Sulaiman Kakooza, Michael Kiza Nswa, Tadeo Kiyimba n’abalala ate Robert Ssebyato, wadde baamutema kyokka yasimatukka okufa.\nWabula Bannamateeka baabwe nga bakulembeddwamu omuloodi wa Kampala Salongo Erias Lukwago agamba nti balina okweyambisa enkola ya mateeka, okutaasa abantu baabwe e Kkomera.\nLukwago agamba nti mu kiseera kino abalamuzi bali mu kutya olwa Pulezidenti Yoweri Kaguta Museveni okuwakanya eky’okuyimbula abantu abakwattiddwa ku misango gya naggomola.\nEbirala ebifa mu ggwanga – https://www.facebook.com/GalaxyFm1002/videos/569442994163834


Olubereberye 28 LCB - Isaaka Asindika Yakobo eri Labbaani - Bible Gateway\n28 (A)Awo Isaaka n’ayita Yakobo n’amuwa omukisa, n’amukuutira nti, “Towasanga, wadde omu ku bakazi Abakanani. 2 (B)Golokoka ogende e Padanalaamu mu nnyumba ya Besweri kitaawe wa nnyoko, ofune omukazi omu ku bawala ba Labbaani mwannyina nnyoko. 3 (C)Katonda Ayinzabyonna akuwe omukisa, akwaze, weeyongere, era obeerenga n’abantu ab’enjawulo bangi. 4 (D)Akuwe emikisa gya Ibulayimu, era agiwe n’ezzadde lyo, olyoke ofune ensi mw’otambulira, Katonda gye yawa Ibulayimu.” 5 (E)Bw’atyo Isaaka n’asiibula Yakobo, Yakobo n’agenda e Padanalaamu ewa Labbaani, mutabani wa Besweri Omusuuli mwannyina Lebbeeka, nnyina wa Esawu ne Yakobo.\n6 (F)Esawu n’ategeera nga Isaaka awadde Yakobo omukisa, era ng’amusindise e Padanalaamu afuneyo omukazi, era nga bwe yamuwa omukisa yamukuutira nti, “Towasanga ku bakazi Abakanani,” 7 era nga Yakobo agondedde kitaawe ne nnyina n’agenda e Padanalaamu. 8 (G)Awo n’ategeera nti abakazi Abakanani tebaasanyusa kitaawe Isaaka. 9 (H)Esawu n’agenda eri Isimayiri n’awasa omukazi erinnya lye Makalasi, muwala wa Isimayiri, mutabani wa Ibulayimu, mwannyina wa Nebayoosi, n’amwongera ku bakazi be yalina.\n10 (I)Awo Yakobo n’ava e Beeruseba n’ayolekera Kalani. N’atuuka mu kifo ekimu, n’asula awo ekiro ekyo, kubanga obudde bwali buzibye. 11 N’addira erimu ku mayinja agaali mu kifo ekyo, n’alyezizika ne yeebaka. 12 (J)N’aloota ng’alaba eddaala eggwanvu nga liva ku nsi okutuuka mu ggulu, era nga bamalayika ba Katonda balikkirako era nga balinnyirako, 13 (K)era nga Mukama atudde waggulu waalyo. Mukama n’agamba Yakobo nti, “Nze Mukama Katonda wa Ibulayimu jjajjaawo, era Katonda wa Isaaka; ensi kw’ogalamidde ndigikuwa ggwe n’ezzadde lyo. 14 (L)Era ezzadde lyo liriba ng’enfuufu y’oku nsi, era olibuna obugwanjuba n’obuvanjuba era n’obukiikakkono n’obukiikaddyo. Mu ggwe ne mu zadde lyo amawanga gonna ag’oku nsi mwe galiweerwa omukisa. 15 (M)Laba ndi wamu naawe, era nnaakukuumanga buli gy’onoogendanga yonna, era ndikukomyawo mu nsi eno, kubanga sirikuleka okutuusa nga mmaze okukola ekyo kye nkugambye.”\n16 Awo Yakobo n’ava mu tulo n’agamba nti, “Mazima ddala Mukama ali mu kifo kino, nze mbadde ssimanyi.” 17 (N)N’atya nnyo, n’agamba nti, “Ekifo kino nga kyantiisa! Ekifo kino ye nnyumba ya Katonda, era guno gwe mulyango gw’eggulu.”\n18 (O)Awo Yakobo n’agolokoka ku makya, n’addira ejjinja lye yali yeezizise n’alisimba okuba empagi n’ayiwa amafuta ku mutwe gwalyo. 19 (P)Ekifo ekyo n’akituuma Beseri, songa ekibuga ekyo kyayitibwanga Luzi.\n20 (Q)Awo Yakobo ne yeerayirira ng’agamba nti, “Katonda bw’alibeera nange, n’ankuuma mu lugendo luno lwe ndiko, n’ampa emmere okulya era n’ebyokwambala ne nkomawo mirembe mu nnyumba ya kitange, 21 (R)olwo Mukama n’aba Katonda wange. 22 (S)Era ejjinja lino lye nsimbye okuba empagi liriba nnyumba ya Katonda, era n’ebyo byonna by’ompa ndikuwaako ekimu eky’ekkumi.”\n28:1 : Lub 24:3\n28:2 : Lub 25:20\n28:3 : a Lub 17:1 b Lub 17:6\n28:4 : a Lub 12:2, 3 b Lub 17:8\n28:5 : a Kos 12:12 b Lub 24:29\n28:6 : nny 1\n28:8 : a Lub 24:3 b Lub 26:35\n28:9 : a Lub 25:13 b Lub 26:34


Bukedde Online - Abavubuka musse ekitiibwa mu bukulembeze lwe mujja okuyita obulungi mu nsi - Nadduli\nAbavubuka musse ekitiibwa mu bukulembeze lwe mujja okuyita obulungi mu nsi - Nadduli\nAbasomesa n'abazadde temusomesa baana mu luwummula - Minisita Muyingo\nEyeesozze akalwaliro okubba asimattuse oku...\nYasinzidde mu lukiiko lw'abavubuka ku kisaawe e Lukomera mu ggombolola y'e Katikamu mu Luweero n'asekerera abavubuka abavuma abakadde nti nabo gye balaga n'abawa amagezi okubeyambisa okubebuzaako kunsonga ez'enjawulo.\nNadduli ng'atuuka ku mukolo gw'abavubuka e Luweero. Ku kkon, ye Alice Muwanguzi, omubaka wa Pulezidenti e Luweero\nMINISITA atalina mulimu gwa nkalakkalira, Haji Abdul Nadduli asabye abavubuka okussa ekitiibwa mu bakulembeze n'okugondera ebiragiro n'amateeka lwe bajja okuyita obulungi mu nsi.\nYabasabye beekolemu ebibiina by'obwegassi, obutanyooma mirimu n'okubaako ebintu bye batandikawo ebivaamu ensimbi gavumenti ebakwatireko bakolerera obukadde bwabwe.\nRDC wa Luweero Alice Muwanguzi yasabye abavubuka okwemalira ku bintu ebibayamba beemalire mu kukola lwe bajja okwesamba ababakozesa okubatwala mu buvuyo obuyinza okubaviirako okusibira mu makomera.\nKansala w'abavubuka ku lukiiko lwa disitulikiti Victor Nabukenya yasiimye ekibiina kya Heifer International olw'okubategekera omusomo guno n'asaba gavumenti okwongera kunsimbi z'ebawa basobole okwekulaakulanya.\nTony Adams agugumbudde Emery\nAbadde atendeka abakwasi ba ggoolo mu Express agyabulidde\nBakkansala b'e Nakawa bayingidde mu nsonga z'ettaka ly'e Mutungo\nEngeri amagye gy'egaakuttemu akulira aba takisi\nMuseveni asonyiye aba takisi emisango gya KCCA\nGavt. ekkaanyizza n'abatakisi ku musolo


Bukedde Online - Dayirekita wâ€™essomero bamuttidde mu bwenzi\nDayirekita wâ€™essomero bamuttidde mu bwenzi\nKCC emenye amayumba e Lusaze\nAbakozi ba KCC batiisa kuwaaba\nAdded 12th March 2010\nNakanyiga eyatabukamu ne bba, abadde aleeta Kamwasi kyere ewaka nga nâ€™abaana beÂ bamuyita â€˜Ankoâ€™ era ebikozes-ebwa awaka yâ€™abadde abigula. Ku Lwokusatu akawungeezi Kamwasi yazze asule ne Nakanyiga nga bulijjo kyokka nâ€™asanga ngâ€™abaana okwabadde ne Kajeje Musulayimu 16, bakyatunula.\nYazze nâ€™omwenge nâ€™anywa ne Nakanyiga mu ddiiro oluvannyuma ne badda mu kisenge. Nakanyiga yatumye Kajeje ku maduuka anoneyo essimu ye gye yabadde atutte okucajinga era omwana olwafulumye ne batandika okumeggana.\nDayirekita kyâ€™ataategedde nti nnannyini mukazi aludde ngâ€™awulira olugambo nti abojjerera mukazi we era omwana olwagenze nâ€™ajja nâ€™alumika ekisenge. Mutabani we Kajeke agamba nti â€œtaata yazze nâ€™annonako ku maduukaÂ ngâ€™akutte omuggo nâ€™andagira mbakonkone era yatuukidde mu kisenge nâ€™agwa dayirekita mu malaka nâ€™amutugaâ€.\nYagambye nti kitaawe abadde asinga kubeera Busoga era dayirekita yâ€™abadde alabirira awaka. Muganda w'omugenziÂ ayitibwa Wasswa Ntege yagambye nti Batte yali yeewerera dda okumutta kyokka nga nabo bwe bamugambako ngâ€™abeekalizaamu nti talina gyâ€™atwala mukazi wa wansi bwâ€™atyo.\nMuka Kamwasi owâ€™awaka yagambye nti bba ennaku ezimu abadde amugamba nti asuze ku ssomero. Akulira bambega ba poliisi e Mukono, Joseph Alfred Ojinga yagambye nti poliisi egguddewo omusango gw'obutemu oguli ku fayiro nnambaÂ SD:05/11/03/10 nga bwe bayigga Batte eyadduse.\nOmusumba akuutidde abafumbo abagattiddwa: 'Mwewale eng'ombo ya 'nfumba lwa baana'


Omukolo gw’Ekijjukizo Gutuganyula Gutya? | Ogw’Okusoma\nBEEWAAYO KYEYAGALIRE Beewaayo Kyeyagalire—Mu Madagascar\n“Oyo Akooye Amuwa Amaanyi”\nObumu Obubaawo ku Mukolo gw’Ekijjukizo Buleeta Essanyu\nLwaki Tuwa Oyo Alina Buli Kimu?\nKwagala kwa Ngeri Ki Okuleeta Essanyu Erya Nnamaddala?\nLaba Enjawulo Eriwo mu Bantu\nBISOME MU Afrikaans Albanian Alur American Sign Language Amharic Amis Angolan Sign Language Argentinean Sign Language Armenian Aymara Azerbaijani Azerbaijani (Cyrillic) Bassa (Cameroon) Belize Kriol Bengali Bicol Boulou Brazilian Sign Language British Sign Language Bulgarian Cakchiquel (Central) Catalan Cebuano Chichewa Chilean Sign Language Chinese (Cantonese) Chinese (Simplified) Chinese (Traditional) Chinese Cantonese (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Czech Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Low German Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe Mixtec (Guerrero) Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Persian Peruvian Sign Language Pidgin (Cameroon) Polish Polish Sign Language Ponapean Portuguese Portuguese (Portugal) Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin Spanish Spanish Sign Language Sranantongo Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zande Zapotec (Isthmus) Zimbabwe Sign Language Zulu\nOmunaala gw'Omukuumi—Ogw'Okusoma mu Kibiina | Janwali 2018\n‘Nga kirungi era nga kisanyusa okubeera awamu nga tuli bumu!’—ZAB. 133:1.\nENNYIMBA: 18, 14\nOMUKOLO GW’EKIJJUKIZO . . .\ngutuganyula gutya kinnoomu?\nguleetera gutya abantu ba Katonda okuba obumu?\ngutukubiriza gutya okwongera okuba obumu?\n1, 2. Mukolo ki ogujja okusingayo okugatta awamu abantu mu 2018, era lwaki? (Laba ekifaananyi waggulu.)\nNGA Maaki 31, 2018, enjuba bw’eneeba enaatera okugwa, abantu ba Katonda awamu n’abalala bangi mu nsi yonna bajja kukuŋŋaana wamu okukwata omukolo gw’Eky’Ekiro kya Mukama Waffe. Buli mwaka omukolo ogwo gwe gusingayo okugatta awamu abantu mu nsi yonna!\n2 Yakuwa ne Yesu bateekwa okuba nga basanyuka nnyo okulaba ng’abantu bukadde na bukadde okwetooloola ensi bakuŋŋaana okukwata omukolo ogwo. Bayibuli yagamba nti “ekibiina ekinene omuntu yenna [ky’atandisobodde] kubala, nga bava mu buli ggwanga n’ebika n’abantu n’ennimi” bandyogeredde waggulu nga bagamba nti: “Obulokozi bwaffe buva eri Katonda waffe atudde ku ntebe ey’obwakabaka n’eri Omwana gw’Endiga.” (Kub. 7:9, 10) Nga kisanyusa nnyo okulaba nti Yakuwa ne Yesu bassibwamu ekitiibwa mu ngeri eyo ku mukolo gw’Ekijjukizo!\n3. Bibuuzo ki ebigenda okuddibwamu mu kitundu kino?\n3 Mu kitundu kino tugenda kufuna eby’okuddamu mu bibuuzo bino: (1) Ffe kinnoomu tuyinza tutya okweteekerateekera omukolo gw’Ekijjukizo tusobole okuguganyulwamu? (2) Omukolo gw’Ekijjukizo guleetera gutya abantu ba Katonda okuba obumu? (3) Buli omu ku ffe kiki ky’ayinza okukola okwongera okuleetawo obumu? (4) Ekiseera kirituuka omukolo gw’Ekijjukizo ne gukwatibwa omulundi ogusembayo? Bwe kiba kityo, ekyo kiribaawo ddi?\nTUYINZA TUTYA OKWETEEKATEEKA N’OKUGANYULWA MU MUKOLO OGWO?\n4. Lwaki kikulu okukola kyonna ekisoboka okubaawo ku mukolo gw’Ekijjukizo?\n4 Lowooza ku nsonga lwaki kikulu okubaawo ku mukolo gw’Ekijjukizo. Kijjukire nti okubaawo mu nkuŋŋaana kye kimu ku bintu bye tukola okusinza Yakuwa. N’olwekyo Yakuwa ne Yesu balaba buli omu afuba okubaawo ku lukuŋŋaana olwo olusingayo obukulu mu mwaka. Twagala Yakuwa ne Yesu bakirabe nti tukola kyonna ekisoboka okubaawo ku mukolo gw’Ekijjukizo okuggyako nga tufunye ebizibu ebiteebeereka. Bwe tukiraga nti enkuŋŋaana tuzitwala nga nkulu nnyo, Yakuwa ajja kukuumira amannya gaffe mu ‘kitabo eky’okujjukiza’ oba ‘ekitabo eky’obulamu,’ ekirimu amannya gaabo abagenda okufuna obulamu obutaggwaawo.—Mal. 3:16; Kub. 20:15.\n5. Ng’olunaku lw’Ekijjukizo lunaatera okutuuka, tuyinza tutya ‘okwekebera okulaba obanga tuli mu kukkiriza’?\n5 Olunaku lw’Ekijjukizo bwe lunaaba lunaatera okutuuka, tusaanidde okufunayo akadde okufumiitiriza ku nkolagana yaffe ne Yakuwa. (Soma 2 Abakkolinso 13:5.) Ekyo tuyinza kukikola tutya? Tusaanidde ‘okwekebera tulabe obanga tukyali mu kukkiriza.’ Ekyo okusobola okukikola tuyinza okwebuuza ebibuuzo nga bino: ‘Ddala nkikkiriza nti ndi mu kibiina Yakuwa ky’asiima era ky’akozesa okutuukiriza ebigendererwa bye? Nkola kyonna ekisoboka okubuulira n’okuyigiriza abantu ebikwata ku Bwakabaka? Bye nkola biraga nti nkikkiriza nti tuli mu nnaku ez’enkomerero era nti ensi ya Sitaani eneetera okuzikirizibwa? Nkyesiga Yakuwa ne Yesu nga bwe nnali mbeesiga ku lunaku lwe nneewaayo eri Yakuwa Katonda?’ (Mat. 24:14; 2 Tim. 3:1; Beb. 3:14) Okufumiitiriza ku by’okuddamu mu bibuuzo ebyo kijja kutuyamba okumanya ekyo ddala kye tuli.\n6. (a) Engeri yokka gye tusobola okufunamu obulamu obutaggwaawo y’eruwa? (b) Ow’oluganda omu yeetegekera atya Ekijjukizo buli mwaka, era tuyinza tutya okumukoppa?\n6 Soma era ofumiitirize ku byawandiikibwa ebiraga ensonga lwaki omukolo gw’Ekijjukizo mukulu nnyo. (Soma Yokaana 3:16; 17:3.) Engeri yokka gye tusobola okufunamu obulamu obutaggwaawo kwe ‘kumanya’ Yakuwa ‘n’okukkiririza’ mu Yesu. Era okusobola okweteekerateekera omukolo gw’Ekijjukizo, oyinza okusoma ku bintu ebisobola okukuyamba okweyongera okusemberera Yakuwa ne Yesu. Lowooza ku w’oluganda omu amaze ebbanga ng’aweereza ng’omukadde. Emyaka bwe gizze giyitawo akuŋŋaanyizza ebitundu ebitali bimu okuva mu Omunaala gw’Omukuumi ebyogera ku mukolo gw’Ekijjukizo ne ku kwagala Yakuwa ne Yesu kwe baatulaga. Ng’ebula wiiki ntono omukolo gw’Ekijjukizo gutuuke, asoma ebitundu ebyo era n’afumiitiriza ku bukulu bw’okubaawo ku mukolo ogwo. Era buli luvannyuma lwa kiseera afunayo ekitundu ekirala kimu oba bibiri n’abyongereza ku by’alina. Ow’oluganda oyo akirabye nti bw’addamu okusoma ebitundu ebyo era n’afumiitiriza ne ku byawandiikibwa ebituweebwa okusoma mu kiseera ky’Ekijjukizo, ayiga ebintu ebipya buli mwaka. N’ekisinga obukulu, akirabye nti okwagala kw’alina eri Yakuwa ne Yesu kweyongera buli mwaka. Naawe bw’okola bw’otyo, kisobola okukuyamba okwongera okwagala Yakuwa ne Yesu era kisobola okukuyamba okuganyulwa mu mukolo gw’Ekijjukizo.\nEKIJJUKIZO KITULEETERA OKUBA OBUMU\n7. (a) Kiki Yesu kye yasaba ku lunaku omukolo gw’Eky’Ekiro kya Mukama Waffe lwe gwatandikibwawo? (b) Kiki ekiraga nti Yakuwa azzeemu essaala ya Yesu?\n7 Ku lunaku omukolo gw’Eky’Ekiro kya Mukama Waffe lwe gwatandikibwawo, Yesu yasaba Katonda ayambe abagoberezi be bonna babe bumu nga ye ne Kitaawe bwe bali obumu. (Soma Yokaana 17:20, 21.) Yakuwa azzeemu essaala y’Omwana we eyo era kati abantu bangi bakkiriza nti Yakuwa yatuma Yesu. Omukolo gw’Ekijjukizo bukakafu bwa maanyi obulaga nti Abajulirwa ba Yakuwa bali bumu. Abantu ab’amawanga ag’enjawulo era aba langi ez’enjawulo okwetooloola ensi yonna bakuŋŋaana wamu okukwata omukolo ogwo. Mu bitundu ebimu eby’ensi abantu beewuunya nnyo bwe balaba abantu ab’amawanga ag’enjawulo nga bakuŋŋaanidde wamu okusinza, era abamu banyooma abantu ng’abo. Naye obumu ng’obwo busanyusa nnyo Yakuwa ne Yesu!\n8. Bunnabbi ki Yakuwa bwe yawa okuyitira mu Ezeekyeri?\n8 Abantu ba Yakuwa tekitwewuunyisa kuba nti tuli bumu. Ekyo Yakuwa yakiraga nti kyandibaddewo. Lowooza ku bunnabbi bwe yayogera okuyitira mu Ezeekyeri obukwata ku kugatta awamu emiggo ebiri, omuggo gwa “Yuda” n’omuggo gwa “Yusufu.” (Soma Ezeekyeri 37:15-17.) Ekitundu “Ebibuuzo Ebiva mu Basomi” ekyafulumira mu Omunaala gw’Omukuumi ogwa Jjulaayi 2016 kyagamba nti: “Yakuwa yawa Ezeekyeri obubaka obwali bulaga nti eggwanga lya Isirayiri lyandizzeemu okuba obumu oluvannyuma lw’okukomezebwawo ku butaka mu Nsi Ensuubize. Obunnabbi obwo era bwali bulaga obumu obwandibaddewo mu bantu ba Katonda mu nnaku ez’enkomerero.”\n9. Buli mwaka ku mukolo gw’Ekijjukizo tulaba tutya obumu nnabbi Ezeekyeri bwe yayogerako?\n9 Okuva mu 1919, Yakuwa yaddamu okutegeka n’okugatta awamu abaafukibwako amafuta abakiikirirwa omuggo gwa “Yuda.” Era ekiseera bwe kyagenda kiyitawo, abo abalina essuubi ery’okubeera ku nsi emirembe gyonna, abakiikirirwa omuggo gwa “Yusufu,” beegatta ku baafukibwako amafuta, era ebibinja byombi ne bifuuka “ekisibo kimu.” (Yok. 10:16; Zek. 8:23) Yakuwa yasuubiza nti yandigasse wamu emiggo egyo ebiri ne gifuuka omuggo gumu mu mukono gwe. (Ezk. 37:19) Kati abaafukibwako amafuta n’ab’endiga endala baweerereza wamu era balina Kabaka omu, Yesu Kristo, ayogerwako mu bunnabbi nga ‘omuweereza wa Katonda, Dawudi.’ (Ezk. 37:24, 25) Obumu obwo bweyoleka bulungi buli mwaka, abaafukibwako amafuta n’ab’endiga endala bwe bakuŋŋaana awamu okukwata omukolo gw’okujjukira okufa kwa Kristo! Naye kiki buli omu ku ffe ky’asobola okukola okukuuma n’okwongera okuleetawo obumu?\nENGERI GYE TUYINZA OKUKUUMA OBUMU\n10. Tuyinza tutya okwongera okuleetawo obumu mu kibiina?\n10 Engeri emu gye tuyinza okwongera okuleetawo obumu mu kibiina kya Katonda kwe kuba abeetoowaze. Yesu bwe yali ku nsi yakubiriza abayigirizwa be okubeera abeetoowaze. (Mat. 23:12) Bwe tuba abeetoowaze, tetujja kutwalirizibwa mwoyo gwa nsi oguleetera abantu okwegulumiza. Bwe tuba abeetoowaze kituyamba okugondera abo abatwala obukulembeze mu kibiina, era ekyo kiyamba ekibiina okuba obumu. N’ekisinga obukulu, bwe tuba abeetoowaze kisanyusa Katonda kubanga “alwanyisa ab’amalala naye abawombeefu abalaga ekisa eky’ensusso.”—1 Peet. 5:5.\n11. Okufumiitiriza ku makulu g’omugaati n’envinnyo ebikozesebwa ku mukolo gw’Ekijjukizo kituyamba kitya okuba obumu?\n11 Ekintu eky’okubiri ekisobola okutuyamba okwongera okuba obumu kwe kufumiitiriza ku makulu g’omugaati n’envinnyo ebikozesebwa ku Kijjukizo. Ng’olunaku olwo terunnatuuka ne ku lunaku olwo lwennyini fumiitiriza ku makulu g’omugaati ogutali muzimbulukuse n’envinnyo emmyufu. (1 Kol. 11:23-25) Omugaati ogwo gukiikirira omubiri ogutaalina kibi Yesu gwe yawaayo, ate envinnyo ekiikirira omusaayi gwa Yesu ogwayiibwa. Naye tetulina kukoma bukomi ku kutegeera makulu ga mugaati na nvinnyo. Kijjukire nti ekinunulo ekyaweebwayo kyalaga okwagala okungi ennyo Yakuwa kw’alina gye tuli bwe yawaayo Omwana we ku lwaffe, era kyalaga okwagala Yesu Kristo kw’alina gye tuli bwe yawaayo obulamu bwe kyeyagalire okutufiirira. Bwe tufumiitiriza ku kwagala kwe baatulaga kituleetera naffe okubaagala. Ate okwagala buli omu ku ffe kw’alina eri Yakuwa kutuleetera okuba obumu.\nBwe tusonyiwa abalala tuba tuleetawo obumu (Laba akatundu 12, 13)\n12. Mu lugero olukwata ku kabaka n’abaddu be, Yesu yakiraga atya nti Yakuwa atusuubira okusonyiwa abalala?\n12 Ekintu eky’okusatu ekisobola okutuyamba okuba obumu kwe kusonyiwa abalala. Bwe tusonyiwa abo ababa batunyiizizza, tuba tukiraga nti tusiima Yakuwa olw’okutusonyiwa ebibi byaffe ng’asinziira ku ssaddaaka ya Yesu. Lowooza ku lugero Yesu lwe yagera oluli mu Matayo 18:23-34. Weebuuze nti: ‘Nkolera ku ekyo Yesu kye yayigiriza mu lugero olwo? Ngumiikiriza bakkiriza bannange era nfuba okubategeera? Ndi mwetegefu okusonyiwa ababa bansobezza?’ Kyo kituufu nti ebibi tebyenkana era ebimu si byangu kusonyiwa. Naye olugero lwa Yesu olwo lutulaga ekyo Yakuwa ky’atusuubira okukola. (Soma Matayo 18:35.) Yesu yakiraga kaati nti Yakuwa tasobola kutusonyiwa singa naffe tetusonyiwa bakkiriza bannaffe nga waliwo ensonga kwe twandisinzidde okubasonyiwa. Ekyo tetusaanidde kukyerabira. Bwe tusonyiwa abalala nga Yesu bwe yatuyigiriza, kituyamba okuba obumu.\n13. Bwe tufuba okuleetawo emirembe kituyamba kitya okuba obumu?\n13 Bwe tusonyiwa abalala, tuba tukiraga nti twagala okuleetawo emirembe. Omutume Pawulo yatugamba ‘okufuba ennyo okukuuma obumu obw’omwoyo mu mirembe egitugatta.’ (Bef. 4:3) Mu kiseera ky’Ekijjukizo, naddala ku lunaku lw’Ekijjukizo, fumiitiriza ku ngeri gy’oyisaamu abalala. Weebuuze: ‘Nneewala okusibira abalala ekiruyi? Mmanyiddwa ng’omuntu afuba okuleetawo emirembe ne bwe kiba nga kinkosa?’ Kikulu okufumiitiriza ku bibuuzo ng’ebyo mu kiseera ky’Ekijjukizo.\n14. Tuyinza tutya okukiraga nti ‘tuzibiikiriza baganda baffe mu kwagala’?\n14 Ekintu eky’okuna kye tuyinza okukola okuleetawo obumu kwe kwoleka okwagala nga Yakuwa bw’akola. (1 Yok. 4:8) Bwe kituuka ku kwagala baganda baffe tetulina kugamba nti: “Nnina okwagala baganda bange naye sirina kubalaga mukwano.” Endowooza eyo ekontana n’okubuulirira Pawulo kwe yawa, bwe yagamba nti: ‘Buli omu azibiikirize munne mu kwagala.’ (Bef. 4:2) Weetegereze nti Pawulo teyagamba bugambi nti ‘buli omu azibiikirize munne.’ Wabula yagamba nti buli omu azibiikirize munne “mu kwagala.” Ebintu ebyo birimu enjawulo. Mu kibiina mulimu abantu ab’enjawulo Yakuwa be yasembeza gy’ali. (Yok. 6:44) Okuva bwe kiri nti Yakuwa yabaleeta gy’ali, ateekwa okuba ng’abaagala. Bwe kiba nti bakkiriza bannaffe Yakuwa abaagala, ffe tuba tusinziira ku ki obutabaagala? Tulina okubaagala nga Yakuwa bw’ayagala tubaagale!—1 Yok. 4:20, 21.\nOMUKOLO GW’EKIJJUKIZO OGUNAASEMBAYO GUNAABAAWO DDI?\n15. Tumanya tutya nti ekiseera kijja kutuuka omukolo gw’Ekijjukizo gukwatibwe omulundi ogusembayo?\n15 Olunaku lujja kutuuka omukolo gw’Ekijjukizo gukwatibwe omulundi ogusembayo. Ekyo tukimanya tutya? Mu bbaluwa esooka gye yawandiikira Abakkolinso, Pawulo yagamba abaafukibwako amafuta nti bwe bajjukira okufa kwa Yesu buli mwaka baba ‘balangirira okufa kwa Mukama waffe okutuusa lw’alijja.’ (1 Kol. 11:26) ‘Okujja’ kwa Mukama waffe Pawulo kwe yayogerako kwe kumu n’okwo Yesu kwe yayogerako mu bunnabbi obukwata ku kiseera eky’enkomerero. Ng’ayogera ku kibonyoobonyo ekinene ekinaatera okutuuka, Yesu yagamba nti: “Akabonero k’Omwana w’omuntu kalirabika ku ggulu; ebika byonna eby’oku nsi birikuba ebiwoobe era baliraba Omwana w’omuntu ng’ajjira ku bire eby’eggulu, n’amaanyi n’ekitiibwa kingi. Ekkondeere lirivuga mu ddoboozi eddene, era [Yesu] alituma bamalayika be ne bakuŋŋaanya abalonde be okuva ku njuyi ennya; okuva ku luuyi olumu olw’eggulu okutuuka ku lulala.” (Mat. 24:29-31) Okukuŋŋaanyizibwa kw’abalonde okwogerwako wano kujja kubaawo Yesu bw’anaakuŋŋaanya abaafukibwako amafuta bonna abanaaba bakyali ku nsi n’abatwala mu ggulu. Ekyo kijja kubaawo ng’ekitundu ekisooka eky’ekibonyoobonyo ekinene kiwedde naye ng’olutalo lwa Amagedoni terunnatandika. Oluvannyuma abaafukibwako amafuta bonna 144,000 bajja kukolera wamu ne Yesu okuwangula bakabaka b’ensi. (Kub. 17:12-14) Omukolo gw’Ekijjukizo gwe tujja okusembayo okukwata nga Yesu tannajja kukuŋŋaanya baafukibwako amafuta abaliba basigaddewo, gwe gujja okuba omukolo gw’Ekijjukizo ogusembayo.\n16. Lwaki omaliridde okubaawo ku mukolo gw’Ekijjukizo omwaka guno?\n16 Ka tufube okulaba nti tetukkiriza kintu kyonna kutulemesa kubaawo ku mukolo gw’Ekijjukizo ogujja okukwatibwa nga Maaki 31, 2018. Ate era ka tusabe Yakuwa atuyambe okweyongera okuleetawo obumu mu kibiina! (Soma Zabbuli 133:1.) Kijjukire nti ekiseera kijja kutuuka omukolo gw’Ekijjukizo gukwatibwe omulundi ogusembayo. Nga bwe tulindirira ekiseera ekyo, ka tweyongere okukiraga nti obumu obweyoleka ku mukolo gw’Ekijjukizo buli mwaka tubutwala nga bwa muwendo nnyo.\nOMUNAALA GW'OMUKUUMI—OGW'OKUSOMA MU KIBIINA Janwali 2018


Bukedde Online - Bukedde bagikubye n'esubwa ennyonyi\nYiino engeri y'okuwangula tikiti y'emisinde gya Kabaka\nOmuddusi Cheptegei awangudde omudidi mu za...\nOmubaka wa Bungereza mu Uganda, Alison Blackburn (omuzungu), Herman Kasekende akulira Standard Chartered mu Uganda (amuddiridde), Edgar Watson (owa FUFA), n'abazannyi ba ttiimu ezatuse ku fayinolo\nFayinolo za Road to Anfield: Bukedde 0-1 Cipla Semi za Road to Anfield: Bukedde 1(2)-1(0) Roofings Cipla 3-0 Airtel TTIIMU ya Bukedde, yakomye ku munaabo bwe yakubiddwa ku fayinolo mu mpaka z'amakampuni eza Standard Chartered Road to Anfield abawanguzi mwe bagenda okukyala mu Bungereza balabe omupiira mu kisaawe kya Liverpool ekya Anfield.\nEmpaka ezaabadde mu kisaawe e Namboole, zeetabiddwamu ttiimu 40 okuva mu makampuni ag'enjawulo.\nBukedde yakubiddwa Cipla ggoolo (1-0). Wabula wadde ng'olugendo lw'omu Anfield lwabasubye, aba Bukedde baavuddeyo basanyufu oluvannyuma lwa ttiimu okukomawo n'emidaali n'okuleeta omukwasi wa ggoolo (Vally Mugwanya) eyasinze mu bonna.\nCipla (eyawangude empaka), yaweereddwa ekikopo era yeetegekera lugendo lw'e Bungereza. Akakiiko akategesi kasiimye kkampuni zonna ezeetabye mu mpaka z'omulundi guno era ne kasuubiza okwongera okulinnyisa omutindo omulundi oguddako.\n"Tusanyuka buli ttiimu lwe zeetaba mu mpaka zino era nga kitulaga nti ekigendererwa ekyokuyiggira Liverpool abawagizi kibeera kituukirira, naddala mu Afrika n'amawanga amalala." Alison Blackburne omubaka wa Bungereza mu Uganda bwe yategeezezza. Aba Cipla bagenda kulaba omupiira gwa Liverpool ne Watforf nag Nay 7\nAlabudde baddiifiri ku nguzi\nOmuduumuzi wa poliisi mu Kampala n'emirirwano akoze enkyukakyuka mu ba OC Stations\nAbabbi bakubye omukuumi amasasi e Lubowa.\nFDC ekomyewo mu mukago gw'ebibiina ebingi(IPOD)


Bukedde Online - MAO akubirizza abantu b'e Buwama okuweerera abaana\nMAO akubirizza abantu b'e Buwama okuweerera abaana\nBana basimattuse okufiira mu muliro e Butambala\nBannakibiina kya NRM ebweru w'eggwanga bad...\nMAO ne banne nga basala keeci\nSSENKAGGALE wa DP Nobert Mao alumbye Gavumenti okugayalirira ebyenjigiriza n'asaba abazadde be Bunjako okuweerera abaana baabwe baleke kwejjusa nga bakaddiye.\nMao mungeri yeemu alumbye n'ababaka bolukiiko lw'eggwanga olw'obutafaayo n'abalangira okwagala emmotoka ez'ebbeeyi n'okusaba omusala omunene ne bava ku bizibu ebiruma bannayuganda.\nBino Mao abyogeredde ku mukolo gw'amatikkira g'eyali Kansala w'egombolola ye Buwama mu lukiiko lwa disitulikiti e Mpigi munna DP Benon Nsamba ogubadde ku ssomero lya Hope Nusery and Primary e Bunjako.\nMAO agambye nti yetaaga sikaala mu Uganda martyres yunivasite addeyo asome kubanga Gavumenti kijikakatikako okusomesa abantu mu ggwanga wabula ekifo ky'okubayambako basome ate eggala matendekero.\nMAO asinzidde ku mukolo guno n'asaba munna DP Walter Lubega Mukaaku amwegatteko aleete ne banne abaayawukana ku DP basobole okutambuza obulungi emirimu mu DP.\nMukaaku mukwanukula MAO ategeezezza nga bwali omwetegefu okwegatta ku DP ya Mao basobole okutwala obukulembeze bwa DP mumaaso. Lubega naye mungeri yeemu avumiridde ebikolwa by'okutta abasiraamu MU ggwanga ssaako n'ekibba ttaka ekijjudde mu ggwanga n'asaba Gavumenti okwongeramu amaanyi mu kulwayisa ebintu bino.\nAmulemezezza okuyingira poliisi lwa bubbi\nBankubakyeyo balonze abasinga okuyiwa kaasi


Bukedde Online - Ssekikubo atiisizza okugenda mu kkooti okuwakanya ekya Museveni obutavuganyizibwa mu 2021\nMuseveni alabudde abanoga emmwaanyi embisi\nEnsi egudde eddalu? Minisita Rukutana avvo...\nOMUBAKA w’esaza ly’e Lwemiyaga mu palamenti Theodro Ssekikubo (NRM) atiisizza okugenda mu kkooti okuwakanya ekyasaliddwawo akakiiko ka NRM akafuzi aka CEC akawagidde Pulezidenti Museveni obuteesimbibwako muntu mulala ekibiina bwe kinaaba kironda anakikwatira bendera okuvuganya ku bwa Pulezidenti mu 2021.\nKino kiddiridde akakiiko ka CEC okuyisa ekiteeso ekiwa Pulezidenti Museveni enkizo obuteesimbwako nga kironda anaakikwatira bendera mu kuvuganya ku ntebe y'obwa Pulezidenti.\nEkiteeso kino kigenda kutegezebwa ebitongole bya NRM ebirala. Anaakikirira NRM alina kulondebwa ttabamiruka wa kibiina.\nKyokka Ssekikubo eyabadde ayogerera ku leediyo ya FM emu mu Kampala ku nkomerero ya wiiki yagambye nti oluvannyuma lw'emyaka 35 mu buyinza, Pulezidenti Museveni yandibadde tagaana kumuvuganya kuba kinafuya abandyagadde okumuddira mu bigere.\n‘'Tugenda kukozesa amakkubo gonna agasoboka omuli n'okweyambisa kkooti okuwakanya ekyasaliddwaawo CEC. Tuwulira enyiike okuba nga Museveni kino teyakigaanyi ng'ate ye yabadde akubiriza olutuula luno'' Ssekikubo bwe yagambye.\nSsekikubo yagambye nti oba Pulezidenti Museveni ayagalwa nnyo abantu akirize abamwesimbako abawangulire waggulu sso ssi kutya kwesimbibwako.Yagambye nti ekibiina kirina Konsityusoni era ekiriza abaagala obukulembeze okwesimbibwako.\nSsekikubo ne babaka banne aba NRM abaali mu palamenti ey'omwenda abaakazibwako erya ‘'aba NRM bakiwagi'' okugeza Wilfred Niwagaba ne Barnabas Tinkasimire baagobwako mu kibiina kino olw'ebintu ebyekuusa ku kwogeraranga NRM amafukuule.\nBamukutte ne muk'omusajja mu kisenge\nBba amukwatidde mu bwenzi omwana n'amugabira omusiguze


Bukedde Online - Kkooti ewadde aba CBS ne Gavt. obukwakkulizo\nKkooti ewadde aba CBS ne Gavt. obukwakkulizo\nSsemaka bamukwatidde mu loogi nga basinda ...\nMu lutuula lwa kkooti Enkulu olwabadde olwâ€™ebbugumu eggulo, omulamuzi Vincent Zehurikize yalagiddeÂ enjuyi zombi okudda mu kkooti nga May 17, 2010, okumutegeeza byeÂ banaabeera bakkaanyizzaako.\nKyokka yagambye ntiÂ ku olwo nga May 17, bagenda kutuula mu kyama mu ofiisi ye.Â Alikkiriza baloo\nKyokka yagambye ntiÂ ku olwo nga May 17, bagenda kutuula mu kyama mu ofiisi ye.Â Alikkiriza balooya baÂ gavumenti nâ€™aba CBSÂ gattako abakozi ba CBS abalondemu.\nÂ Abakozi ba CBS abasoba mu 100 baabaddeyo mu kkooti nga baakulembeddwa agikulira Godfrey Kaaya Kavuma.\nGavumenti yakiikiriddwa balooyaÂ Margaret Apiny ne Elisha Bafiirawala ate CBS yayungudde balooya munaana okuva ku kkampuni ya Katende Sempebwa & Company Advocates. BaakuliddwaÂ Â Polof. Frederick Sempebwa ne John Katende.\nOmulamuzi olwayingidde kkooti, Polof Sempebwa nâ€™amutegeezaÂ nti beetegefu okutandika okuwoza.\nOmulamuzi yategeezezzaÂ ntiÂ yabadde teyeewulira bulungi era singa si kutyaÂ kwogerwako teyandizze.\nKwe kutegeeza enjuyi zombi nti kiri mu bulungi bwabwe okutegeeraganira ebweru wa kkooti nga bwe yasooka okubawa amageziÂ nâ€™alabula oludda lwa gavumenti nti omusango gwe baagiwaaabira gulimu eggumba.\nAba CBS nabo yabalabudde nti okutegeeragana ne gavumenti kibayamba kubanga bwe bataakikole, emisangoÂ gitwala ebbanga ppanvu okuyita mu mitendera gya kkooti.\nSsempebwa kwe kugamba nti omulamuzi bweÂ yabawa amagezi okutegeeragana ne gavumenti, baawandiikira Ssaabawolereza wa gavumentiÂ nga baagala bateese.\nKyokka yabaddamu aba CBS bamuwe ebirowoozo ku ngeriÂ gavumenti gyâ€™eyinza okutegeeragana nabo.\nâ€œ Ffe ensonga zaffe twazisengeka bulungi mu mpaaba yaffe era zonna twagala zikolebweko nâ€™okwekyo twewuunya nnyo Ssaabawolereza okutugamba bwatyoâ€, Sempebwa bwe yagambye.\nAba CBS baagala leediyo eggulwewo awatali bukwakkulizo,Â abakozi baliyirirweÂ ssente ze bafiiriddwa mu misaala ne leediyo eriyirirwe ssente zâ€™efiiriddwa okuva lwe yaggalwa nga 10 September nti, 2009.Â Aba CBS baagala ssente obuwumbi busatu okuva mu gavumenti\nSempebwa yagambye nti bakyanyweredde ku nsonga ezo, wabula beetegefu okuwulira gavumenti kyâ€™ezoogerako.\nMaama Lususu omulanga gwa Nadduli agutabukidde


Soma ku Bitwogerwako n`Obujulizi | Paxful\nBa Kasitooma bye Batwogerako\nTulabye abantu bangi nga beebuuza nti Paxful yeesigika ky`enkana ki era nti ntuufu oba ya bufere? N`olwekyo, tugguddewo omuko guno okulaga emboozi ez`obuwanguzi okuva mu bakozesa BENNYINI aba Paxful.\nEndowooza okuva mu baguzi n`abatunzi bennyini\nPaxful omutunzi - Maine, USA\nTubadde ku mawulire!\nEndowooza endala wansi!\nPaxful omutunzi - Latvia\nPaxful omutunzi - USA


Lino linnya lya basajja abeddira Eng'onge. Kaboggoza eyasooka kigambibwa nti ye yaleeta okukomaga mu Buganda. Mu kusooka erinnya lye ye yali Lutaaya naye abantu bwe baamutunuulira ng’aboggoza ensaamu ku mukomago ng’akomaga kwe kumutuuma Kaboggozansaamu oluvannyuma lye baasalako ne lisigala Kaboggoza era ne lifuuka erinnya ery’ekika ky’Eng'onge. (Laba n'amakulu amalala wansi).\nBano baba basajja abeddira Engabi. Erinnya lino lyajja bwe liti: Bemba Musota bwe yatandika okulwana ne bataka banne, abamu badduka kyokka abalala ne beekweka bwekwesi. Mu beekweka mwe muli n’omutaka Mutaawe ow’Engabi. Gye yeekweka yazaalirayo abaana olwo n’atandika okwewaana nga yeeyita ‘ekyondo’ ekivaamu abaana era kwe kutandika okutuuma Ssekyonda nga liva mu kyondo. Erinnya lino lyafuukira ddala lya kika kino.\nLino linnya lya bawala nga liva mu muddo oguyitibwa omwennyango. Omuddo guno guba n’amagimbi era bw’ogukoonako gukwokya n’owulira obubalagaze kyokka guliko n’eddagala. Baagugerako n’olugero nti “Abalangira mwennyango, aligukwatako gulimwokya’.\nSSEMBIRO NE NAMBIRO:\nBano baba beddira Mpeewo. Amannya gano okugatuuma bagaggya ku butaka bwabwe obusangibwa e Bubiro mu Kyaggwe. Mu Bubiro mwe muva amannya Ssembiro ne Nambiro.\nSSEKANJAKKO NE NAKANJAKKO:\nBano baba beddira Nkima ng’okutuuma amannya gano bagagggya ku butaka bwabwe e Bunjakko mu Mawokota nga buno butaka bw’Abenkima ab’essiga lya Jjumba.\nSSEKABEMBE NE NAKABEMBE:\nNg’oggyeeko Abendiga abatuuma amannya gano era gatuumwa n’Abenkima ng’okutuuma amannya gano bagaggya ku butaka bwabwe obuli e Kabembe nga buno butaka bw’Abenkima ab’essiga lya Mande oluusi ayitibwa Kibembe.\nErinnya lino lya bawala nga liva mu bubbo obuyitibwa obusere nga buba bubbo butoneetone obulungi nga bwe bwaleeterwangamu emmwaanyi mu lubiri nga buno bulukibwa Baamutima.\nBano baba basajja abeddira Obutiko. Erinnya lino okulituuma baliggya ku kifo we babajjira eng'oma ya Kabaka eyitibwa Kawulugumo wamu ne Nnamulondo. Aboobutiko be babajja Nnamulondo n’eng'oma Kawulugumo era we babibajjira bayitawo Wagaba , kwe baava okutuuma erinnya lino. Noolwekyo oyinza okugamba nti Wagaba litegeeza ekifo we babajjira Nnamulondo n’eng'oma Kawulugumo.\nErinnya lino lyabanga lya mulezi wa mulongo wa Kabaka . Kigambibwa nti omulongo kyabanga kirira ekyavanga ku Kabaka ng’azaaliddwa. Buli Kabaka aba n’omulongowe era akuumwa butiribiri ng’edda yakuumwanga Kimbugwe era Kimbugwe ng’abeera na lubiri lulamba anti mwabangamu ennyumba 50. Omulongo wa Kabaka yayalirwanga ekitanda kinene nnyo kwe baamuteekanga ng’alina n’abakyala abamukuuma era nga balinga abakuuma Kabaka yennyini. Kigambibwa nti Kabaka bwe yabuuzaanga nti ‘Kino kiki?’ ng’omukuumi addamu nti 'kino mbu ggwe’ muno mwe mwava erinnya Kimbugwe. Abawala bayitibwa Nakimbugwe.\nKYANJO NE NAKYANJO: Ensibuko y’amannya gano eri mu lubiri lwa Kabaka. Mu lubiri lwa Kabaka mwabangamu ennyumba nnyingi. Bwe wayitanga mu luggya lwa Masengere ng’osanga enkuubo ezizimbiddwaamu ensiisira ezaaseresebwanga amaliba g’ente. Emu ku nsiisira zino ezaasangibwanga mu lubiri ensereke n’amaliba g’ente ng’eyitibwa kyanjo, bwe ziba ennyingi nga ziyitibwa byanjo. Ensiisira zino zaasulangamu abaami abaalinga bakulira ebitongole ebinene n’abakungu nga basula bakuuma Kabaka. Noolwekyo oyinza okugamba nti Kyanjo ne Nakyanjo gategeeza ennyumba z’omu lubiri ensereke n’amaliba g’ente ezaasulangamu abaami n’abakungu nga bakuuma Kabaka. Eddiba ly'ente eritali liwale (ggwale) nalyo liyitibwa kyanjo.\nNABIKAKALA: Lino linnya lya bakazi nga liva mu muti oguyitibwa Ekikakala ogweyambisibwanga mu kuzimba ennyumba.\nMUTUMBA: Erinnya lino liva mu kigambo Mututumba nga kikozesebwa mu kuzimba ennyumba z’Abaganda nga bwe zaalinga. Edda ennyumba z’Abaganda zaabanga za ssubi era zaaserekebwanga mu mbu. Olubu olusooka olw’essubi baaluserekanga ebikolo (eno gye baatemye) bye bitunudde wansi ate olubu oluddako ng’ebikolo biba bitunudde waggulu, bwe batyo bwe baagendanga bawaanyisa okutuuka waggulu ku kasolya. Guno gwe mututumba era mwe muva erinnya Mutumba.\nWAMALA: Erinnya lino lirina ensibuko y’emu n’ennyanja Wamala nga lyajja bwe liti:\nMusisi ow’e Bukasa mu Ssese yalina abaana be babiri; Bumbujje ne Lubaale. Lwali lumu abaana bano ne balwana. Embwa ya Bumbujje yalaba mukama waayo bamukuba bubi kwe kukkira Lubaale n’emuluma okugulu ekyamuviiramu okulemala. Lubaale bwe yalemala abantu kwe kumutuuma Wannema ng’ono ye lubaalere asamirwa leero. Kitaabwe bwe yazuula nga Bumbujje ye yali awakudde olutalo olwavaako omwanawe Lubaale okulemala n’anyiiga era n’agoba Bumbujje e Ssese. Bumbujje e Ssese yavaayo n’amazzi mu nsumbi ge yatwala nti agakozese mu kwalula abaana be. Bwe yatuuka e Busundo mu Ssingo n’azimba awo. Kyokka amazzi ge yatwalira mu nsumbi ne gayiika ne gavaamu ennyanja. Ng’ali e Ssingo kitaabwe Musisi yamuweerezanga obubaka nti: ‘’Wamala okulemaza omwana wange olowooza awo e Ssingo w’oli siyinza kukulumbawo?’’ Kuno kwe kuva erinnya Wamala eryatuumibwa ennyanja era n’abantu. Oyinza okugamba nti Wamala litegeeza buzibu.\nVVUBYA NE NAVVUBYA\nBano baba beddira Lugave. Kigambibwa nti amannya gano gaatandikira ku Ssekabaka Muteesa I nti lumu Mukaabya Muteesa I bwe yali asomoka akagga Nneerabiddeng'oma akaayawulanga Banda ku Kyambogo nti ebirenge by’embugo ze ne bikuba mu mazzi. Bwe yabiraba nga bitobye kwe kugamba nti ‘Nvubizza birenge’’ Abantu akagga ne bakatuuma Vvubyabirenge era lino lye baasalako ne batuuma abantu Vvubya ne Navvubya.\nLino litegeeza omuntu ow’emputtu atawulira bimugambibwa.\nErinnya lino lisibuka mu kawuka ke bayita Mukulutafakkonde nga kigambibwa nti akawuka kano ne bw’okakuba ekikonde tekafa. Abaana batera okukazannyisa nga bakakuba ebikonde balabe oba kanaafa. Erinnya ly’akawuka kano lye baasalako ne batuuma Kkonde. Abawala bayitibwa Nakkonde.\nErinnya lino liva mu linnya ly’omuti oguyitibwa Kalemanjovu. Guno teguba muti munene naye guba gugonda nnyo era enjovu tesobola kugumenya olw’obugonvu bwago. Guno gwe basalako ne batuuma Kalema eritegeeza omuntu omugonvu.\nLino lisibuka mu mpaka ezaaliwo wakati w’abalangira; Kikulwe ne Mawanda wamu n’omusajja Mawuuba bwe baali badduse muganda waabweKabaka Kagulu Tebucwereke ng’ayagala okubatta. Bwe baali bakomawo okuwamba Obuganda, ne batandika okuwakana ku wa we basaanye okuyita. Olusozi kwe baawakanira kwe kulutuuma Ssewampaka era lino lye livaamu erinnya Ssempaka. Kyokka abamu bagamba nti erinnya Ssempaka lyava ku mpaka za Wagaba Owoobutiko, ezaamuggya mu kika ky’Envuma.\nErinnya lino liva mu muti omusasa. Baguyita Omusasa kubanga gutera okuwogoka ne guvaako amatabi agakala amangu ne gafuuka enku ze baasasisanga emmere. Okusasa kitegeeza kwonoona, kale oyinza okugamba nti Kasasa abeera mwonoonyi wa bintu. Omuti Omusasa era guyitibwa Omuzzanvuma n’erinnya eddala guyitibwa Mwesigamwabakyala.\nErinnya lino liva mu kigambo ky’Olunyoro; okwoga ekitegeeza okunaaba. Mu kigambo ky’Olunyoro kino okwoga mwe muva ekigambo ekyogero ekitegeeza ekibya omwana omuto mw’anaabira. Oyinza okugambanti Nalwoga litegeeza omuntu omunaabi.\nLino nalyo liva mu kigambo Okwoga eky’Olunyoro ekitegeeza okunaaba. Noolwekyo oyinza okugamba nti Lwogamata litegeeza Munaabamata.\nLino nalyo liva mu kigambo okwoga ekitegeeza okunaaba.\nErinnya lino lya basajja nga liva mu kigambo kweruka ekikozesebwa ku kintu ekyeru oba ekyereere ekitaliiko kintu kyonna. Abawala bayitibwa Namweruka nga Mweruka ne Namweruka gategeeza omuntu omweru oba ataliiko bbala lyonna.\nLinnya eritegeeza omwenge.\nBano baba bawala nga litegeeza ekifo abantu we basisinkanye.\nSSERWADDA NE NALWADDA\nBano baba beddira Mpologoma. Ensibuko y’amannya gano eri ku butaka bw’Abempologoma. Akulira ekika ky’Empologoma ye Namuguzi ng’obutaka bwe buli Lwadda ekisangibwa mu Kyaddondo. Ku kyalo Lwadda, Abempologoma kwe bava okutuuma amannya Sserwadda ne Nalwadda.\nErinnya lino lya basajja abeddira Enjovu. Lisibuka ku kyalo Buligi, ekisangibwa e Buligi mu Butambala ng’eno eriyo ekiggwa ky’Abenjovu ekya lubaale waabwe Nawandigi kwe baava ne batuuma amannya Ssewandigi ne Nawandigi erituumibwa abawala.\nLituumibwa basajja abeddira Empologoma. Obumu ku butaka bw’Abempologoma busangibwa ku kyalo Bubengwa e Bulemeezi. Obutaka buno kwe baggya okutuuma erinnya Kabengwa era erinnya lino lye liweebwa n’akulira obutaka buno.\nBano abawala abeddira Enkula ng’ensibuko y’erinnya lino eri ku nte ya Kabaka Kimera eyitibwa Namala ekitegeeza nti Kimera bwe yalya Obwakabaka yamala. Abenkula be baalundanga ente eno kye baava batuuma bawala baabwe erinnya Nnaamala eritegeeza omuntu ali obulungi (ebitaala gwe bitadde)\nLituumibwa basajja abeddira Empologoma ng’erinnya lino baaliggya ku kyalo Kkulambiro gye balina obutaka. Kkulambiro kisangibwa Kyaddondo. Ssembiro y’akulira obutaka buno nga Wassiga. Wano we bava okutuuma Ssembiro, abawala ababatuuma Nambiro.\nBano baba beddira Mbogo. Ensibuko y’erinnya lino eri ku kyalo e Busamba mu Busiro eri obutaka bw’Abembogo abava mu ssiga lya Kasamba ng’ono y’atwala obutaka obwo.\nLituumibwa basajja abeddira Embogo. Ensibuko y’erinnya lino eri ku kyalo Nnyanzi mu Ssingo gye balina obutaka kye baava basalawo okutuuma batabani baabwe erinnya Nnyanzi. Abawala bayitibwa Nannyanzi.\nLituumibwa abasajja abeddira Embogo ng’erinnya baalyetuuma nga baliggya ku ngabo ya Kabaka eyitibwa Kaamaanyi, Abembogo gye bakwata. Noolwekyo Kaamaanyi oyinza okumuyita engabo ya Kabaka.\nAbawala abeddira enjobe be batuumibwa erinnya lino nga baliggya ku Njobe gye beddira. Abalenzi babatuuma Ssenjobe.\nLinnya lya basajja abeddira Ennyonyi nga baliggya ku kibira kyabwe ekikulu ekiyitibwa Kyambadde nga kisangibwa mu Kyaggwe. Abawala bayitibwa Nakyambadde. Noolwekyo oyinza okugamba nti Kyambadde litegeeza kibira. Ekibira kino bakyogerako ne mu mubala gwabwe nti 'Mu Kyambadde mulimu engo, bampe omuggo nneewerekeze'.\nEnsibuko y’erinnya lino eri ku nkejje. Enkejje zirimu ebika. Enkejje ennene okusinga zino ze tutera okulaba ze ziyitibwa Kiyemba. Noolwekyo Kiyemba litegeeza enkejje ennene. Abawala batuumibwa Nakiyemba.\nEnsibuko y’erinnya lino eri ku kasozi Naggalabi, e Buddo, ng’eviira ddala ku Bemba Musota ne mugandawe Nambigirwa abaalwanyisa Kintu ne bamugoba ku bukulembeze. Bemba ne Nambigirwa baagenda ew’omulubaale eyabawa obuganda bw’enku obusibe obulungi n’abagamba nti babutwale babusse okumpi n’enju ya Kintu nti bw’anaabukwatako nga bufuuka emisota nga gimubojja ng’afa. Ekifo we baayanika obuganda bw’enku e Naggalabi ne leero wayitibwa Bwanika era we wava erinnya Bwanika eritegeeza obulwa.\nErinnya lino liva ku muddo nagwo oguyitibwa Kasibante nga gulina emirandira emingi egiba gyetuumye awamu ne gikola akanywa ne ginywera mu ttaka nga kuno abantu kwe baava okulowooza nti osobola okugusibako ente.\nLinnya eritegeeza okusiba. Lituumwa abasajja Abenvubu nga liva ku muddo oguyitibwa ekibowabowa nga gwezingirira ku miti ne guba nga ogugisibye. Kibowabowa kirabika kiva mu Lunyoro kubanga bano okusiba bakuyita kuboha.\nBAKKA NE NABAKKA:\nBano beddira Ffumbe ng’amannya gava ku lusozi okuli obutaka bwabwe oluyitibwa Bakka, olusangibwa mu Busiro. Erinnya Bakka liviira ddala ku Lutalo wakati wa Ssekabaka Kagulu Tebucwereke ne baganda be Kikulwe ne Mawanda. Abalangira bano lumu baali badduka obukambwe bwa Kagulu ne basisinkana omusajja Mawuuba ow’Emmamba e Busunju ne bakola eggye okudda okulwanyisa Kagulu kyokka baba bajja okulwana ne batandika okukaayana ng’abamu bagamba bayite waggulu ku lusozi ate abalala nga bagamba baluyite bbali.Olusozi luno kwe baawakanira baalutuuma Ssewampaka era baaluyita waggulu olwo bwe baali bakkirira Kagulu ne basajja be kwe kubalaba era ne bagamba nti ‘balabe bakka’. Wano we wava erinnya bakka eryaweebwa olusozi era erituumibwa Abeffumbe.\nLino linnya ly’abawala nga liva mu kika ky’omutuba gwe bayita endagire, mwe bakola embugo.\nLitera kutuumibwa basajja Ab’Enkima nga liva mu bigambo 'bbanda balogo' ebitegeeza omuntu atatya balogo.\nErinnya lino lituumibwa basajja ab’Engeye nga liggwaayo nti Kasolo kamponye. Liviira ddala ku Ssekabaka Ssuuna II eyali omuyizzi kkungwa. Lumu yali ayigga mu bitundu by’e Lugoba, akasolo ne kamuddukako ko ye nti ‘akasolo kamponye’’. Abantu olwakiwulira ne bakituuma akagga mwe yakyogerera ne lifuuka linnya ly’abasajja ab’Engeye.\nErinnya lino litandikira ku Lutalo lwa Bemba Musota ne Kintu. Bemba Musota yagenda ne mugandawe Nambigirwa ew’omulubaale abawe eddagala erigoba Kintu ku bukulu. Omulubaale yabatwala n’abalagulira mu kasenge ke ng’atya abantu okumulaba ng’ayogera n’abajeemu. Ekyalo kwe yabalagulira kye kyava kituumibwa Kasenge n’erinnya ne litandika okutuumwa mu bantu.\nErinnya lya basajja abeddira Envubu. Liva ku mmengo (olumu baluyita lubengo) za lubaale Kiwanuka Abenvubu gwe basamirira ezaabeeranga kati we bayita Mengo nga buno bwali butaka bwa Banvubu kyokka ne bavaako nga Kabaka Mwanga II amaze okuzimbako olubiri lwe, ne baggyako n’emmengo za Kiwanuka ne bagenda nazo. Ku mmengo zino kwe baava okutuuma erinnya Ssemmengo.


Bukedde Online - Ssaabasumba asabye Gavumenti okusoosowaza enkola ya Federo\nSsaabasumba asabye Gavumenti okusoosowaza enkola ya Federo\nEbinnya bitabudde abakolera mu ppaaka ya U...\nSAABASUMBA w'Essaza ekkulu erya Kampala Dr.Cyprian Kizito Lwanga awadde Pulezidenti Museveni amagezi okusoosowaza enkola ya Federo mu Uganda nga bwekiri mu massaza g'Eklezia Katolika.\nDr.Lwanga bino yabyogeredde mu mmisa y'okusabira omwoyo gweyali omusumba w'e Masaka John Baptist Kaggwa. Yagambye nti gavumenti yandibadde etwala eky'okulabirako ky'amassaza g'Eklezia agaweebwa obuyinza okwekolera ku nsonga zango awatali kwebuza ku lukiiko lw'Abasumba olw'okuntiiko nga kino kiyambye nnyo mu nkulakulna n'okunyweza obumu.\nWabula ono agamba nti Pulezidenti okusoosoowaza enkola y'okusaba Federo ya East Africa ye alowooza nti ono yandisoose kulowooza ku kuwa Bannayuganda Federo, ng'emu ku ngeri y'okumalawo embeera y'obusosoze mu mawanga gyagamba nti etabudde nnyo abantu ne badda mu kunenengana. Yagambye nti enkola ya Federo nnungi kubanga ewa abantu omukisa okwekolera ku bizibu byabwe.\nYakulisizza Pulezidenti Museveni n'abakulembeze ku mitendera egy'enjawulo olw'okutuuka ku buwanguzi era nasaba bonna abatasobodde kuyitamu obutaterebuka n'okumanya nti eno siyenkomero kyokka bafube okulaba nga bakolaganira wamu n'abo abayisemu.Yakubidde abakulembeze omulanga okusoosowaza obuweereza eri abantu n'okukulembeze ensonga ezibakwatako ng'okulwanyisa obwavu, ebbula ly'emirimu n'okulwanyisa enguzi.\nDr.Lwanga yakubidde Bannabyabufuuzi omulanga okusonyiwagana n'okulekerawo okuvumagana nagamba nti ebikolwa bino tebireeta mirembe wabula okwawulayawula mu bantu.\n‘'Pulezidenti Museveni banno basonyiwe ate oleme okubavuma okuvuma kibi era tekituwa mirembe, Bobi Wine nawe sonyiwa ,olulimi olubi n'okuvumagana tebireeta mirembe wabula endwadde ne Puleesa, ssebo Tumukunde banno basonyiwe ate obasonyire ddaala, nange nsonyiwa mwenna abankola obubi,n'abampandikako eby'obulimba.''Dr.Lwanga bwe yategeezezza\nYasabye buli muntu okukolera amazima n'okwogera amazima. Kyokka Gen.Henry Tumukunde omu ku bawangulwa ku kifo ky'obwa pulezidenti nga y'omu ku beetabye mu mmisa y'okusiibula Omusumba Kaggwa e Lubaga yagambye nti eby'okusonyiwagana bali mu kubikubaganyako birowoozo ne banne era ekiseera bwe kinaaba kituuse bajja kuvaayo batangaze eggwanga.\nYayogedde ku musumba Kaggwa ng'abadde eddoboozi lyabantu lyabatalina bwogerero ng'ayogera amazima.\nOmumyuka wa Katikkiro wa Buganda asooka Robert Waggwa Nsibirwa eyasomye obubaka bwa Katikkiro wa Buganda yayogedde ku Musumba Kaggwa ng'abadde omuntu akumakuma abantu, ayagala ennyo ekika ky'Embogo era ng'abadde omusaale ennyo mu kulaakulanya abantu.\nMinisita omubeezi ow'ebyenjigiriza ebyawaggulu J.C.Muyingo eyakiikiridde gavumenti yayogedde ku musumba Kaggwa ng'abadde omuntu ow'empisa, omukozi, ayagala ensi ye n'abantu awatali kusosola.Yagambye nti ono agende mu kiseera eggwanga weribadde limwetagira ennyo okulungamya Bannabyabufuzi era n'asaba abawangudde nabawanguddwa mu kalulu nabayisemu okusonyiwagana ate n'okwongera okwerinda ekirwadde kya Covid19..\nMmiisa yetabiddwamu abakulembeze ku mitendera egyenjawulo abooluganda n'emikwano\nBataano bakubiddwa obutayimbwa\nAb'obutayimbwa bakubye 10 mu nnaku enkulu


Anita Among; Nkiddamu, sigenda kukkiriza babaka n’abagenyi abatali bageme kuyingira kizimbe kya palimenti - Watchdog Uganda\nAnita Among; Nkiddamu, sigenda kukkiriza babaka n’abagenyi abatali bageme kuyingira kizimbe kya palimenti\nAMYUKA omukubiriza w’olukiiko lwe Ggwanga olukulu Anita Among ayongedde okuvaamu omwansi n’akiggumiza nga bwatagenda kuddamu kukkiriza Babaka saako n’abagenyi bonna abatali bageme kilwadde kya Covid 19 kwesolossa kizimbe kya Palimenti.\nBwe yabadde akubiriza olutuula lwa Palimenti ku lw’okubiri Among yategezezza nti Ababaka balina okuba ekyokulabirako eri abantu abalala naddala ku bikwata ku kirwadde kya Covid nga batuusa amawulire ku bantu saako n’okubakunga okwegemesa ate nga bbo be basoose.\n“Tulina n’okulondoola eby’okugema ne ddagala mu bitundu gye tukiikirira, kubanga twetaaga abantu abalamu abanatulonda nga tuzzeeyo kwesimbawo” Among bwe yagambye.\nKino kyadiridde ekilagiro ky’amyuka Sipiika nga 28 October omwaka guno, nga alagira ababaka bonna okusooka okulagayo ebipalati kwe babagemera balyoke beesogge ekizimbe omutuula olukiiko lwe Ggwanga olukulu.\nYanyonyodde nti yadde nga Kilaaka wa Palimenti yawandiikira ababaka nga aggumiza eky’okwegemesa nti kyokka ekimwewunyisa abamu kubo baaganira ddala, era nagamba nti aliko n’omubaka gwe yalemesezza okuyingira offiisi ye lwakubulwa biwandiiko bilaga nti yagemebwa.\nAbantu abamu ne bannabyabufuzi bagamba nti tekiri mu mateeka okukaka omuntu okwegemesa endadde yonna kyokka Among agamba nti ne Ssabawolereza wa Gavumenti yavuddeyo nawagira ekilagiro kye ku kwegemesa\nNORBERT MAO: You can’t fight terrorism without tackling its drivers\nExcitement as President Museveni stops the collection of dues from market vendors


etteeka ku basawo b'ekinnansi n'abatabuzi b'eddagala lireetebwa gavumenti - Radio Simba, The Best Luganda Station in the World !\netteeka ku basawo b’ekinnansi n’abatabuzi b’eddagala lireetebwa gavumenti\nAbasawo b’ekinnansi n’abatabuzi b’eddagala babaleetedde etteeka ekkakali eribakaka okuddayo okusoma, Gavumenti eryoke ebawe ebbaluwa ezibakakasa okukola omulimu gw’okujjanjaba abantu.\nOkusalawo okukola etteeka ku basawo b’ekinnaansi n’abatabuzi b’eddagala kiddiridde Gavumenti okukizuula nti, waliwo okuwubisa n’okunyagibwa okukolebwa abantu abamu abali mu mulimu guno.\n“Omusajja ateesobola ng’amaka gaakutabukako, jjangu dokita Mpewedde akusalire amagezi otandike okusamba 90, bakomye okukongooza ebigere n’abamu okukuyita ssasi limu”; bwe bumu ku bulango abasawo b’ekinnansi bwe bakozesa kyokka ng’abakungu mu Gavumenti bangi babukolokota.\nEbbago ly’etteeka lino eryayanjuddwa omulundi ogwokubiri mu Palamenti liwera eky’abasawo b’ekinnansi okweranga era lissaawo obuyigirize obw’essalira omusawo w’ekinnansi bw’alina okuba nabwo era etteeka libakugira n’okwetuuma amannya g’abasawo ab’Ekizungu,gamba ng’okweyita Dokita.\nEtteeka lino erisuubirwa okuyisibwa mu bwangu, lituumiddwa ‘Indigenous and Complementary Medicine Bill, 2015’.\nLyasomwa omulundi ogwasooka mu Palamenti nga March 12, 2015 ne lisindikibwa mu kakiiko k’ebyobulamu lyongere okwekenneenyezebwa n’okulikubaganyaako ebirowoozo era ne bavaayo ne lipoota.\nEtteeka terikwata ku bajjanjabisa ddagala lya kinnansi bokka,wabula n’abakozesa enkola y’okujjanjaba endwadde nga tokozesezza ddagala nga; ‘Homeopathy ne Naturopathy’ abakkirizza nti, endwadde esobola okuwona n’okwewalibwa nga tebakozesezza ddagala, wabula okugoberera endya ekulagiddwa, okukola dduyiro ne “masaagi”. Etteeka era lifuga n’abakozesa ‘Reflexology’ okujjanjaba nga batigaatiga emisuwa.\nDr. Michael Bukenya Iga (Bukuya) ssentebe w’akakiiko k’ebyobulamu aka Palamenti akeekeneenyezza ebbago ly’etteeka lino yategeezezza nti, lireeteddwa mu mutima mulungi okusobola okutereeza omulimu guno.\nEddagala ly’ekinnansi baagala libeere nga lisobola okulondoolwa omutindo awamu n’eddala erigwa mu kiti ky’ekimu nga liva ebweru w’eggwanga. Okuwagira eby’okunoonyereza n’okulikuuma obulungi.\nOkunoonyereza okukoleddwa ku ddagala lino kujja kuyamba okulwanyisa obwavu nga kutondawo emirimu n’okugaziya ennyingiza y’abantu.\nOkuyamba abalwadde okufuna eddagala eriri ku mutindo nga beewala abafere abayinza okweyingiza mu mulimu guno.\nBukenya yategeezezza nti mu kubaga etteeka lino beebuuzizza ku bantu abawerako omuli abasawo ab’Ekizungu, abatunda eddagala lino nga baatuuka n’okugenda mu mawanga g’ebweru nga Ghana ne Buyindi okusobola okumanya engeri gye bakwatamu ensonga eno.\nPrevious ababaka ba nrm batabukidde kiwanda\nNext ebya miss curvy nkyabyebuuzaako – museveni\nVodafone Uganda Hits 100,000 customers


Ensonga Lwaki Abayigirizwa ba Yesu Tebasiiba | Obulamu bwa Yesu\nLwaki Abayigirizwa ba Yesu Tebasiiba?\nMATAYO 9:14-17 MAKKO 2:18-22 LUKKA 5:33-39\nABAYIGIRIZWA BA YOKAANA BABUUZA YESU KU BIKWATA KU KUSIIBA\nYokaana Omubatiza abadde mu kkomera okuva mu kiseera Yesu we yakwatira embaga ey’Okuyitako ey’omwaka gwa 30 E.E. Yokaana yali ayagala abayigirizwa be bafuuke abagoberezi ba Yesu, naye okuva Yokaana lwe yasibibwa, abamu ku bo tebannafuuka bagoberezi ba Yesu.\nEmbaga ey’Okuyitako ey’omwaka gwa 31 E.E. enaatera okutuuka, era abamu ku bayigirizwa ba Yokaana bajja eri Yesu ne bamubuuza nti: “Lwaki ffe n’Abafalisaayo tusiiba ng’ate bo abayigirizwa bo tebasiiba?” (Matayo 9:14) Abafalisaayo okusiiba bakutwala ng’akalombolombo k’eddiini. Oluvannyuma, Yesu akozesa n’ekyokulabirako ky’Omufalisaayo omu eyeetwala nti mutuukirivu, asaba ng’agamba nti: “Ai Katonda, nkwebaza olw’okuba siri ng’abantu abalala . . . Nsiiba emirundi ebiri mu wiiki.” (Lukka 18:11, 12) Abayigirizwa ba Yokaana nabo bayinza okuba nga basiiba olw’okuba okusiiba bakutwala ng’akalombolombo, oba bayinza okuba nga basiiba okulaga nti banakuwavu olwa Yokaana okusibibwa mu kkomera. Abantu abalala nabo beebuuza ensonga lwaki abayigirizwa ba Yesu tebasiiba nabo balage nti banakuwavu olw’ekyo ekyatuuka ku Yokaana.\nYesu abaddamu ng’akozesa ekyokulabirako kino: “Mikwano gy’omugole omusajja bayinza okunakuwala ng’omugole oyo akyali nabo? Naye ekiseera kijja kutuuka omugole omusajja abaggibweko, era olwo bajja kusiiba.”—Matayo 9:15.\nYokaana kennyini yayogera ku Yesu ng’omugole omusajja. (Yokaana 3:28, 29) N’olwekyo, olw’okuba Yesu akyaliwo, abayigirizwa ba Yesu tekibeetaagisa kusiiba. Oluvannyuma, Yesu bw’anaafa, abayigirizwa be bajja kunakuwala nnyo babe nga tebaagala na kulya. Naye bw’anaazuukira, bajja kusanyuka nnyo. Tewajja kubaawo kintu kyonna kibaleetera kuddamu kusiiba.\nOluvannyuma, Yesu abawa ebyokulabirako bino ebibiri: “Tewali atunga kiwero kipya ku kyambalo eky’okungulu ekikadde; kubanga ekiwero ekyo kyesika okuva ku kyambalo, ekituli ne kiba kinene n’okusingawo. Era abantu tebateeka mwenge musu mu nsawo z’amaliba enkadde; singa baguteekamu, ensawo zaabika omwenge ne guyiika era ensawo ne zoonooneka. Naye abantu bateeka omwenge omusu mu nsawo z’amaliba empya.” (Matayo 9:16, 17) Yesu ategeeza ki?\nYesu ayamba abayigirizwa ba Yokaana okukitegeera nti tewali asaanidde kulowooza nti abagoberezi ba Yesu bajja kukola ebintu ebitakyetaagisa ebikolebwa mu ddiini y’Ekiyudaaya, gamba ng’okusiiba. Teyajja kukuba biraka okusinza Yakuwa kwatakyasiima era okunaatera okuggibwawo. Engeri Yesu gy’ayagala abantu basinzeemu Yakuwa eyawukanira ddala ku kusinza kw’Abayudaaya abaliwo okujjudde obulombolombo bw’abantu. Yesu tagezaako kutunga kiwero kipya ku kyambalo ekikadde oba okuteeka omwenge omusu mu nsawo y’eddiba enkadde era eyakakanyala.\nEBYOKULABIRAKO EBIKWATA KU KUSIIBA\nYesu yakozesa ekyokulabirako eky’okutunga engoye, abantu bangi kye baali bamanyi obulungi. Kiki ekiyinza okubaawo singa omuntu atunga ekiwero ekipya ku kyambalo ekikadde? Ekyambalo ekyo bwe kyozebwa, ekiwero ekipya kyesika, olwo nno ekyambalo ne kiyulikira ddala.\nMu ngeri y’emu, omwenge oluusi gwaterekebwanga mu nsawo ezaakolebwanga mu maliba g’ensolo. Oluvannyuma lw’ekiseera, eddiba lyakakanyalanga ne liba nga terikyasobola kwereega. Kyabanga kya kabi okuteeka omwenge omusu mu nsawo ey’eddiba ekkadde. Omwenge omusu guyinza okweyongera okukula ne guleega ensawo y’eddiba ekkadde n’eyabika.\nMu kiseera kya Yesu baani abasiiba, era lwaki?\nLwaki abayigirizwa ba Yesu tebasiiba ng’akyali nabo, naye oluvannyuma kiki ekiyinza okubaleetera okusiiba?\nEkyokulabirako kya Yesu ekikwata ku kiwero ekipya n’ekyo ekikwata ku mwenge omusu bitegeeza ki?\nObuweereza bwa Yesu mu Ggaliraaya (Ekitundu 1)\nObuweereza bwa Yesu mu Ggaliraaya (Ekitundu 2)


Bukedde Online - Enkuba egoyezza ebyalo n’etta 18\nEnkuba egoyezza ebyalo n’etta 18\nNew Vision eneegaba engule eri omuyizi asinga...\nABANTU 18 be bakakasiddwa okuba nga baafiiridde mu nkuba eyabaddemu omuyaga ogw’amaanyi n’omuzira ebyakubye ebyalo mu disitulikiti y’e Buyende n’e Kamuli. Omuyaga guno gwalese amaka agasoba mu 400 ku ttaka.\nEmpewo yatikuddeko obusolya olwo ebisenge n’amattofaali ne bigwira abantu ne bibatta. Enkuba eno yatandise ku ssaawa bbiri n’ekitundu ez’ekiro ekyakeesezza ku Lwokubiri nga yatonnye ku byalo okuli Nabweyo A, Nabweyo B, Kabugudo, Nakabembe ne Itamya mu ggombolola y’e Kidera mu disitulikiti y’e Buyende.\nOkusinziira kw’akulira eddwaaliro ly’e Kidera Health Centre, Dr. Antony Kwiri, abantu 70 be baaweereddwa ebitanda, abalala 78 baaleeteddwa nkeera okuweza omugatte gw’abantu 148. Ebiwoobe byabuutikidde ebyalo nga abenganda bayaziirana olw’abantu baabwe okufiira mu nkuba gye baabadde beesunga okuviira ddala mu Decembar.\nBANA BAFUDDE MU MAKA GAMU Ku kyalo Nabweyo, Ssemaka Aramanzan Tusuubira 40, yafudde n’abaana be basatu okuli; Nusura Nalubega 10, Sharia Nabayinda 7, ne Arafat Mugobya 4. Nnyaabwe Tausi Ndibogeza eyasimattuse, yategeezezza nti yalagidde abaana bafulume enju badduke, kitaabwe n’abagaana.\nYe n’adduka ne yeggama mu muti era waayise eddaakiika ntono enju ne babuutikira, bonna ne bafiiramu\nKIBULA KY’OMUZIKITI TEKYAGUDDE\nEkyewuunyo kyabadde ku kyalo Nabweyo A, omuzikiti bwe gwaggweeredde ku ttaka kyokka “kibula” ba Imaam mwe bayimirira nga basaaza ne kisigalawo nga ky’etengeredde. Mu disitulikiti y’e Kamuli, omuyaga gwakubye ebyalo okuli Balawoli, Nabulezi, Kakanhu, Nabirama ne Kabaganda omwafiiridde abantu bana.\nOmwogezi wa Poliisi mu Busoga North Region, Michael Kasadha yagambye nti enkuba yasanze ekitundu ekimaze ebbanga nga kikalu era yagoyezza ebyalo bingi.\nMinisita w’ebigwa bitalaze, Musa Ecweru yatuuse e Buyende n’alambula ebyalo ebyakoseddwa n’okukubagiza abaafiiriddwa. Ecweru yayanjudde obuyambi okuva mu gavumenti omwabadde ensawo z’akawunga 200, ez’ebijanjaalo 100, essefuliya 100, bulangiti 500 n’obutimba bw’ensiri 500.\nHealth Centre, Dr. Antony,\nSsemaka Aramanzan Tusuubira\nKadaga alaajanidde Abazungu ku muwendo gw'abanoonyi b'obubudamu abakyayiika mu Uganda


Bukedde Online - KCCA etutte abapunta ne bapima ettaka mu ppaaka enkadde\nAb'e Ngongolo babazimbidde nayikonto\nKCCA kiggadde emiryango gya ppaaka ya takisi enkadde ne kigaana takisi zonna okuyingira okumala essaawa bbiri okusobozesa abapunta be kyatutte okupima ettaka.\nAbapunta nga bapima.\nOkukola kino, KCCA yatutte mmotoka zaayo ne zisimbibwa ku buli mulyango oguyingira n’okufuluma ppaaka okutangira mmotoka ya takisi yonna okuyingira munda okusobozesa abapunta okukola omulimu gwabwe nga tebafunye kutataaganyizibwa.\nKino kyaleetedde baddereeva ba takisi abakolera mu ppaaka eno okulowooza ebintu eby’enjawulo omuli okusala poloti abagagga ze baagula okwetooloola ppaaka eno n’okubagobaganya bafulume ppaaka eno.\nAmyuka omwogezi w’ekitongole kya KCCA, Robert Kalumba yagambye nti okutwala abapunta mu ppaaka gwe gumu ku mitendera oguyitiddwamu okusobola okulongoosa ppaaka etuukane n’omutindo.\nYagambye nti okulongoosa paaka kukenda kuyita mu mitendera. Abapunta nga bamaze okupima ettaka bagenda kutwalayo abantu abalala bakole emirimu n’akkaatiriza nti paaka egenda kusigala mu mikono gy’abantu abakoleramu nga tewali agenda kugobebwamu.\nWabula baddereeva baagaanyi okukkaanya n’ekyakoleddwa KCCA nga bagamba nti eri mu lukwe lwa kubagoba mu paaka.\nRashid Ssekindi, omu ku baddereeva abakolera mu ppaaka eno yagambye nti tebafunye kutegeezebwa kwonna okuva mu KCCA nga bwe waliwo omulimu gwonna okugenda okukolebwa.\nSsentebe wa UTC Village, Okello Lukwiya Kolo yagambye nti okusinziira ku mawulire ge yafunye, okuleeta abantu kyagendereddwamu okwawula poloti ezaagulwa ku ttaka lya KCCA n’okumanya eririko enkaayana.


Bukedde Online - Engeri gy'oyinza okukola ssente mu nju yo nga togitunze\nEngeri gy'oyinza okukola ssente mu nju yo nga togitunze\nAdded 10th September 2016\nETTAKA kyabugagga ggwe alirina ky’oyinza okukozesa okugaggawala n’obeera mu bulamu obweyagaza.\nGano maka g’eyaii minisita, Nyombi Thembo agasangibwa e Ntinda. Ennyumba ng’eno oyinza okugiteekamu wooteeri.\nKyokka bw’olizannyisa oba okulikozesa obubi liyinza okukuttisa n’okufuna ebizibu. Edda ng’abantu bakyabeera n’ettaka eddene, ng’omuntu azimba amaka amanene n’ateekako oluggya olunene kumpi kwenkana kisaawe kya mupiira. Wabula ennaku zino ebintu bikyuse.\nBuli kintu kye bakola bamala kubala we bakifuniramu n’engeri gye kigenda okumugattako. Ebintu bigenda bikyuka ng’ennyumba bazizimba ku poloti ate abaasooka okuzimba oba abazimba kati ennyumba ennene batandise okuzikyusa okulaba nga baziryamu ssente mu kifo ky’okuzisaasaanyako ssente mu kuzirabirira nga tebalina kye bazifunamu.\nKati osobola okukozesa ettaka lyo n’enju mu bintu eby’enjawulo ebivaamu ssente kyokka n’osigala ng’okuumye ekitiibwa ky’enju yo nga Ying. Fred Jjuuko bw’akunnyonnyola.\nEBINTU BY’OYINZA OKUKOLERA MU NNYUMBA YO N’AWAKA\nl Ng’oggyeeko okulimirako ebirime ebikula amangu ng’ebijanjaalo, nnakati, ebbugga, ebibala n’ebitooke oyinza okuteekako ekifo we booleza n’okukuumira mmotoka n’osoloozanga ssente eza buli lunaku ng’oluusi oyinza n’okusinga omuntu akeera mu ofiisi buli lunaku. Kino kikola kubanga abantu bangi abaguze mmotoka ne pikipiki kyokka nga basula mu mizigo.\nl Bw’oba wafuna omukugu n’akuteekerateekera ekifo kyo nga tonnaba kuzimba nnyumba, oluggya oba emmanju oyinza okuzimbawo ennyumba z’abapangisa n’ogaziya ku nnyingiza yo nga bwe weetegekera obukadde oleme kubonaabona n’ebyetaago.\nl Alina oluggya olugazi obulungi, osobola okusimbamu ebimuli n’otandika okutegekerawo emikolo ng’embaga n’okwanjula. Oyinza okwesanga nga buli wiiki ofunayo omukolo gumu n’oyingiza omudidi.\nEkikulu olina okukikuuma nga kiyonjo bulungi, n’okuteekawo obukuumi obumala ng’abayaaye n’abatuuze b’oku kyalo tebajja kubayingirira.\nl Ennyumba yo bw’eba nga nnene nnyo ng’erina n’ebisenge bingi oyinza okugikyusa n’okolamu loogi oba wooteeri. Famire yo bw’eba si nnene muyinza okuzimbawo ennyumba entonotono oba okusenguka ne weekolera ssente.\nl Ng’ofunye ekirowoozo ky’okukola ssente mu maka go, waliwo ebintu by’olina okutunuulira. Okugeza olina okuteekawo amazzi kubanga geeyambisibwa abantu ababa bakipangisizza, mu kaabuyonjo n’okulongoosa ekifo nga basiimuula ennyumba.\nl Oteekwa okuba n’amasannyalaze oba genereeta. Gano gayamba okuwa abantu ekitangaala ng’obudde buzibye wamu n’okunyweza ebyokwerinda.\nl Olina okufaayo okusaawa omuddo okugoba emisota n’ebiwuka ebiyinza okuba eby’obulabe eri abakikozesa. Kyandibadde kya buvunaanyizibwa okukifuuyirako omulundi gumu buli mwezi.\nl Ennyumba yo bw’eba eri kumpi n’ekkubo, mu kifo ky’okusiba ekikomera n’okuteekako oluggya olunene, osobola okuzimbako obuzigo abantu ne babupangisa n’ofunamu ssente. Wabula abantu bano olina okubaawula ku maka go ng’obawa kaabuyonjo n’ebinaabiro ebyabwe ng’era tebayingira mu kikomera kyo.\nl Abantu abamu naddala abagagga bwe baba bazimba ennyumba, balina ebintu bye bakozesa. Emyaka bwe giyitawo ne balaba nga biwedde ku mulembe, baleeta ebipya. Kati osobola okweggyako ebintu bino by’oteetaaga ng’obitunda n’obifunamu ssente.\nl Kino kikola ne ku bintu by’osimba awaka ng’emiti. Bwe gikula ennyo, kyandibadde kirungi n’ogitemawo, enku n’ozitunda oba okuzikozesa mu kufumba n’osimba emirala.\nl Oyinza okuteekawo ekifo abaana we bazannyira. Wabula kino kikwetaagisa okwongeramu akasente ng’ogula eby’okuzannyisa. Ky’olina okumanya nti bw’oba okitegese bulungi, ssente zo zijja kuvaayo mu kaseera katono.\nEBIZIBU BY’OKUKOLERA BIZINENSI\nAWAKA l Waliwo abantu abapangisa ekifo ne basukka mu ssaawa ze mwategeeragana. Kino kituteeka ku bunkenke kubanga obukuumi bw’obeera wateeseteese buba buweddeko. l Ate bw’oba osula awo n’abantu bayinza okubataataaganya nga temusobola kwebaka ng’abantu tebannaba kugenda,\nLwaki omuntu akyawa munne nga baakegatta omulundi gumu ? Ssenga annyonnyodde\nEbya Dr Stella Nyazi biwanvuye\nMeeya Sserunjogi agumizza ab'e Lusanja - Kasangati ku mugagga abagobaganya ku ttaka\n'Okufuna mu bibala olina okwongerako omutindo'


AUDIO ENKAMBWE! Sipiika Kadaga avudde mu mbeera, atabukidde PM Ruhakana Rugunda ne Baminisita ku nsonga z’eggwanga, ‘mbikooye’ – The Bridge Uganda\nSipiika wa Palamenti Rebecca Alitwala Kadaga atabukidde Ssabaminisita Dr. Ruhakana Rugunda okwebulankana ssaako n’abamyuka be, ekivuddeko emirimu gya Palamenti okutambula akasoobo.\nMu Palamenti akawungeezi ka leero, Kadaga agambye nti Palamenti eremeddwa okutambuza omuli n’okuyisa amateeka, olw’abakulembeze abaateekeddwa okutambuza emirimu gya Gavumenti okwebulankanya ssaako ne baminisita.\nRugunda amyukibwa Ssabaminisita asooka General Moses Ali, owokubiri Ali Kirunda Kivejinja, Minisita wa guno na guli Mary Karoro Okurut kyokka bonna basukkiridde okwebulankanya, ekyongedde okutabula sipiika.\nKadaga agamba nti Palamenti eyolekedde okunenyezebwa olw’okulemwa okutambuza emirimu gyaayo nga kivudde ku Ssabaminisita Rugunda ne Baminisita be okwebulankanya ne badobonkanye emirimu gya Palamenti.\nKadaga ku Rugunda////////////////\nMu palamenti, n’ababaka bayongedde okwesala nga bangi ku bo, baddayo dda mu Konsituwense zaabwe okuddamu okunoonya obuganzi, nga betekerateekera okulonda okubindabinda okwa 2021.


Bukedde Online - Kooki efunye Disitulikiti\nNsubuga asuubizza ab'e Nakalembe amasannya...\nAdded 10th July 2012\nKU Lwokutaano oluwedde, Cabineti yatudde n’esemba okukutula mu Disitulikiti ey’e Rakai okufunamu Disitulikiti endala eyeetongodde nga Pulezidenti Museveni bwe yasuubiza Kamuswaaga wa Kooki, Apollo Sansa Kambumbuli.\nBya J.B MULYOWA\nKamuswaga yasaba Kooki eyeetongole okuva ku masaza amalala okuli: Kakuuto ne Kyotera agabadde gakola Disitulikiti y’e Rakai.\nKu Lwomukaaga Minisita wa Gavumenti Ezeebitundu, Adolf Mwesige yagenze e Rakai okusisinkana abakulembeze ba Disitulikiti okubanjulira amawulire gano era ne bakkiriziganya nti Disitulikiti etuumibwe Kyotera Disitulikiti ng’ekitebe kyayo kyakubeera mu kitebe ky’Essaza e Kasaali okumpi ne Kyotera Town Council.\nMINISITA YEETONDERA KAMUSWAGA\nMinisita Mwesige yasoose kusisinkana Kamuswaga mu Lubiri lwe e Rakai n’amwanjulira obubaka okuva ewa Pulezidenti nti Cabineti, yakkirizza Disitulikiti nga kati ekisigadde kutwalibwa mu Palamenti era n’amusuubiza nti Disitulikiti yaakutandika mu mwaka gw’ebyensimbi ogujja.\nMinisita yeetondedde Kamuswaga ku butakkaanya obubaddewo wakati we n’abakulembeze b’ekibuga kye Rakai nga kino kyaava mu bakozi ba Gavumenti abaakulemberwa Town Clerk Dan Ssamula okulumangana naye nga baagala okumulemesa okusala embaawo mu miti egiri mu kibira ekiri okumpi ne Disitulikiti kw’ossa okwagala okumugaana okuzimba ekizimbe nti talina pulaani kyokka nga by’akola bikulaakulanya bantu be.\nMinisita ng’ayogera eri abakulembeze ba Disitulikiti y’e Rakai. Addiriddwa Ssentebe Mugabi (ku ddyo). Ku kkono ye RDC Kaboyo.\nEnkaayana ezitandise ku kugabana ebifo naye olutalo olw’amaanyi luli wakati wa Katikkiro wa Kooki, Ananius Sekyanzi n’abamu ku batuuze n’abakulembeze mu magombolola okuli Kifamba ne Kibanda nga gano mu byobufuzi gabadde mu Ssaza ly’e Kakuuto kyokka mu byobuwangwa gali mu Kooki era Kamuswaga agamba galina kubeera ku Disitulikiti y’e Rakai esigalawo kyokka abatuuze baagala kugenda Kyotera!\nABAKULEMBEZE mu Kyotera ne Kakuuto beevumbye akafubo ne boogera ebisongovu ng’abamu baagala ekitebe kibeere Kasasa mu Kakuuto ng’abava e Kyotera baagala Kasaali mu Kyotera. Bakkaanyizza kibeere Kyotera ne bawera okusitula olutalo mu kugabana ebifo by’obukulembeze.\nOwoolubuto bamukutte abba amata\nAbaawamba Col. Gaddafi balwanye, 3 ne bafiirawo\nEbyalo 5 e Lwengo bikaaba bbula lya mazzi


Baibuli y'Oluganda - ENDAGAANO ENKADDE - 2 Ebyomumirembe 6\n2 Ebyomumirembe - Essuula 6\nAwo Sulemaani n'alyoka ayogera nti Mukama ayogedde ng'anaatuulanga mu kizikiza ekikutte.\n2 Naye nze nkuzimbidde ennyumba ey'okubeeramu, n'ekifo ky'onoobeerangamu emirembe gyonna.\n3 Awo kabaka n'akyusa amaaso ge, n'asabira ekibiina kyonna ekya Isiraeri omukisa: ekibiina kyonna ekya Isiraeri ne bayimirira.\n4 N'ayogera nti Mukama Katonda wa Isiraeri yeebazibwe, eyayogera n'akamwa ke ne Dawudi kitange, era akituukirizza n'emikono gye, ng'ayogera nti\n5 Okuva ku lunaku lwe nnaggya abantu bange mu nsi y'e Misiri, seerobozanga kibuga kyonna mu bika byonna ebya Isiraeri okuzimbira omwo ennyumba, erinnya lyange libeere omwo; so seerobozanga muntu yenna okuba omukulu w'abantu bange Isiraeri:\n6 naye neerobozezza Yerusaalemi, erinnya lyange libeere omwo; era neerobozezza Dawudi okufuga abantu bange Isiraeri.\n7 Kale kyali mu mutima gwa Dawudi kitange okuzimbira erinnya lya Mukama Katonda wa Isiraeri ennyumba.\n8 Naye Mukama yagamba Dawudi kitange nti Kubanga kyali mu mutima gwo okuzimbira erinnya lyange ennyumba, wakola bulungi kubanga kyali mu mutima gwo:\n9 era naye ggwe tozimbanga nnyumba; naye mutabani wo aliva mu ntumbwe zo, oyo ye alizimbira erinnya lyange ennyumba.\n10 Era Mukama atuukirizza ekigambo kye kye yayogera; kubanga nze nnyimukidde mu kifo kya Dawudi kitange, era ntudde ku ntebe ya Isiraeri, nga Mukama bwe yasuubiza, era nzimbidde erinnya lya Mukama Katcnda wa Isiraeri ennyumba.\n11 Era ntadde omwo essanduuko, omuli endagaano ya Mukama, gye yalagaana n'abaana ba Isiraeri.\n12 N'ayimirira mu maaso g'ekyoto kya Mukama, ekibiina kyonna ekya Isiraeri nga weebali n'ayanjuluza engalo ze:\n13 (kubanga Sulemaani yali akoze ekituuti eky'ebikomo, obuwanvu bwakyo emikono etaano, n'obugazi bwakyo emikono etaano, n'obugulumivu bwakyo emikono esatu, n'akiteeka wakati mu luggya; n'ayimirira okwo, n'afukamira ku maviivi ge mu maaso g'ekibiina kyonna ekya Isiraeri, n'ayanjuluza engalo ze eri eggulu:)\n14 n'ayogera nti Ai Mukama Katonda wa Isiraeri, tewali Katonda akufaanana, mu ggulu newakubadde mu nsi; akwata endagaano n'okusaasira eri abaddu bo abatambulira mu maaso go n'omutima gwabwe gwonna:\n15 eyanyweza eri omuddu wo Dawudi kitange ekyo kye wamusuubiza: weewaawo, wayogera n'akamwa ko, era okituukirizza n'omukono gwo, nga bwe luri leero.\n16 Kale nno, ai Mukama Katonda wa Isiraeri, nyweza eri omuddu wo Dawudi kitange ekyo kye wamusuubiza ng'oyogera nti Tewaakubulenga musajja mu maaso gange ow'okutuula ku ntebe ya Isiraeri; kyokka abaana bo bwe baneegenderezanga ekkubo lyabwe, okutambuliranga mu mateeka gange nga ggwe bwe watambuliranga mu maaso gange.\n17 Kale nno, ai Mukama Katonda wa Isiraeri, ekigambo kyo kituukirizibwe; kye wagamba omuddu wo Dawudi.\n18 Naye Katonda alituula mazima ddala n'abantu ku ttaka? laba, eggulu n'eggulu erya waggulu toligyamu; kale ennyumba eno gye nzimbye eyinza etya ggwe okugigyamu?\n19 Naye lowooza okusaba kw'omuddu wo n'okwegayirira kwe, ai Mukama Katonda wange, okuwulira okukaaba n'okusaba omuddu wo kw'asabye mu maaso go:\n20 amaaso go gazibukenga eri ennyumba eno emisana n'ekiro, eri ekifo kye wayogerako ng'oliteeka omwo erinnya lyo; okuwulira okusaba omuddu wo kw'anaasabanga ng'atunuulira ekifo kino.\n21 Era owuliranga okwegayirira kw'omuddu wo, n'abantu bo Isiraeri, bwe banaasabanga nga batunuulira ekifo kino: weewaawo, wuliranga ggwe ng'oyima mu kifo kyo ky'obeeramu, ng'oyima mu ggulu; era bw'onoowuliranga, osonyiwanga.\n22 Omuntu bw'anaayonoonanga munne, ne bamulayiza ekirayiro ky'aba alayira, n'ajja n'alayira ng'ayima mu maaso g'ekyoto kyo mu nnyumba eno:\n23 kale owuliranga ggwe ng'oyima mu ggulu, okolanga, osaliranga abaddu bo omusango, ng'osasula ababi, okumuleetako ekkubo lye; era ng'oweesa obutuukirivu omutuukirivu, okumuwa ng'obutuukirivu bwe bwe buli.\n24 Era abantu bo Isiraeri bwe banaakubibwanga wansi mu maaso g'abalabe, kubanga bakwonoonye; ne bakyuka nate ne baatula erinnya lyo, ne basaba ne beegayiririra mu maaso go mu nnyumba eno:\n25 kale owuliranga ggwe ng'oyima mu ggulu, osonyiwanga okwonoona kw'abantu bo Isiraeri, obakomyangawo nate mu nsi gye wawa bo ne bajjajja baabwe.\n26 Eggulu bwe linaggalwangawo, so nga tewali nkuba, kubanga bakwonoonye; bwe banaasabanga nga batunuulira ekifo kino ne baatula erinnya lyo ne bakyuka okuleka ekibi kyabwe, bw'obabonyaabonyanga:\n27 kale owuliranga ggwe ng'oyima mu ggulu, osonyiwanga ekibi ky'abaddu bo n'abantu bo Isiraeri, bw'onoobayigirizanga ekkubo eddungi lye baba batambuliramu; oweerezanga enkuba ku nsi yo gye wawa abantu bo okuba obusika.\n28 Bwe wanaabanga mu nsi enjala, bwe wanaabanga kawumpuli, bwe wanaabanga okugengewala oba bukuku, enzige oba kawuka; abalabe baabwe bwe banaabazingirizanga mu nsi ey'ebibuga byabwe; kawumpuli bw'anafaanananga atya, n'endwadde bw'eneefaanananga etya;\n29 kyonna kyonna omuntu yenna ky'anaasabanga era kyonna ky'aneegayiriranga, oba abantu bo bonna Isiraeri, abanaamanyanga buli muntu endwadde ye n'obuyinike bwe ye, n'ayanjuluza engalo ze eri ennyumba eno:\n30 kale owuliranga ggwe ng'oyima mu ggulu ekifo ky'obeeramu, osonyiwanga osasulanga buli muntu ng'amakubo ge gonna bwe gali, gw'omanyiiko omutima gwe; (kubanga ggwe, ggwe wekka, ggwe omanyi emitima gy'abaana b'abantu;)\n31 balyoke bakutye okutambuliranga mu makubo go ennaku zonna ze balimala mu nsi gye wawa bajjajjaffe.\n32 Era eby'omunnaggwanga atali wa mu bantu bo Isiraeri, bw'anaavanga mu nsi ey'ewala olw'erinnya lyo ekkulu n'engalo zo ez'amaanyi n'omukono gwo ogwagololwa; bwe banajjanga ne basaba nga batunuulira ennyumba eno;\n33 owuliranga ggwe ng'oyima mu ggulu mu kifo ky'obeeramu okole nga byonna bwe biri omunnaggwanga by'akukaabira; amawanga gonna ag'oku nsi balyoke bamanye erinnya lyo, okukutya ng'abantu bo Isiraeri bwe bakutya, era bamanye ng'ennyumba eno gye nzimbye etuumiddwa erinnya lyo.\n34 Abantu bo bwe banaatabalanga abalabe baabwe mu kkubo lyonna ly'onoobatumanga ne bakusabanga nga batunuulira ekibuga kino kye weeroboza n'ennyumba gye nzimbidde erinnya lyo:\n35 kale owuliranga ggwe ng'oyima mu ggulu okusaba kwabwe n'okwegayirira kwabwe owozanga ensonga yaabwe.\n36 Bwe banaakwonoonanga (kubanga tewali muntu atayonoonanga) n'obasunguwalira n'obagabula eri abalabe n'okutwala ne babatwala nga basibe mu nsi oba wala oba kumpi;\n37 naye bwe banajjuukiriranga mu nsi gye baatwalibwa nga basibe ne bakyuka ne bakwegayirira mu nsi ey'okusibibwa kwabwe nga boogera nti Twayonoona ne tukola eby'obubambaavu, twagira ekyejo;\n38 bwe banaakomangawo gy'oli n'omutima gwabwe gwonna n'emmeeme yaabwe yonna mu nsi ey'okusibibwa kwabwe gye baabatwala nga basibe, ne bakusaba nga batunuulira ensi yaabwe gye wawa bajjajja baabwe, n'ekibuga kye weeroboza n'ennyumba gye nzimbidde erinnya lyo;\n39 kale owuliranga ggwe okusaba kwabwe n'okwegayirira kwabwe ng'oyima mu ggulu ekifo ky'obeeramu owozanga ensonga yaabwe; osonyiwanga abantu bo abakwonoonye.\n40 Kale, ai Katonda wange, nkwegayiridde amaaso go gazibukenga n'amatu go gawulirenga okusaba okunaasabirwanga mu kifo kino.\n41 Kale nno golokoka, ai Mukama Katonda, oyingire mu kifo kyo eky'okuwummuliramu, ggwe n'essanduuko ey'amaanyi go: bakabona bo, ai Mukama Katonda, bambale obulokozi, n'abatukuvu bo basanyukire obulungi.\n42 Ai Mukama Katonda, tokyusanga maaso g'oyo gwe wafukako amafuta: jjukira okusaasirwa kwa Dawudi omuddu wo.